hotchpotch/miracl-hf-unified huggingface dataset:
นิษฐา จิรยั่งยืน
นิษฐา จิรยั่งยืน (ชื่อเล่น: มิว) เป็นนักแสดงชาวไทย เข้าสู่วงการบันเทิงด้วยการแสดงภาพยนตร์โฆษณา เป็นนางเอกมิวสิควิดีโอ และถ่ายแบบนิตยสารต่างๆ มีผลงานละครโทรทัศน์เรื่องแรกคือ ละครซีรีส์ชุด สุภาพบุรุษจุฑาเทพ ตอน คุณชายปวรรุจ โดยรับบทเป็นหม่อมเจ้าหญิงวรรณรสา อรุณรัศมิ์ หรือหญิงแต้วหรือรสา มีชื่อเสียงโด่งดังจากการรับบท 'หนูนา' ในละครเรื่องตามรักคืนใจ และบท 'นุ้ย' ในภาพยตร์เรื่องแฟนเดย์..แฟนกันแค่วันเดียว ปัจจุบันเป็นนักแสดงในสังกัด สถานีวิทยุโทรทัศน์ไทยทีวีสีช่อง 3 ด้านความรักกำลังคบหาดูใจกับธราภุช คูหาเปรมกิจ ทายาทธุรกิจค้าขายทองคำแท่ง
นิษฐา จิรยั่งยืน เกิดวันที่ 21 กันยายน พ.ศ. 2533 ที่กรุงเทพมหานคร เป็นบุตรสาวคนโตของสุเมธ จิรยั่งยืน กับอังคณา จิรยั่งยืน มีพี่น้องทั้งหมด 2 คน นิษฐาเป็นบุตรคนแรก มีน้องสาวหนึ่งคนคือ ณัฏฐา จิรยั่งยืน (มิ้น) เริ่มเข้าเรียนที่ โรงเรียนพระหฤทัยพัฒนเวศม์ และสำเร็จชั้นมัธยมศึกษาตอนปลายจาก โรงเรียนเซนต์โยเซฟคอนแวนต์ นิษฐาได้เข้าศึกษาต่อระดับปริญญาตรีในสาขาการออกแบบแฟชั่นที่ คณะศิลปกรรมศาสตร์ มหาวิทยาลัยศรีนครินทรวิโรฒ ได้รับเกียรตินิยมอันดับ 2 เกรดเฉลี่ย 3.46
เริ่มแรกนิษฐาได้แสดงภาพยนตร์โฆษณา แจ้งเกิดจากโฆษณา SUNSILK แสดงร่วมกับเขมนิจ จามิกรณ์ และมีผลงานโฆษณาอีกหลายชิ้น เช่น โฆษณา AIS, Cute Press รวมถึงเป็นนางเอกมิวสิควิดีโอ เช่น เพลงคนคั่นเวลา ของแบล็ควานิลลา, เพลงคิดถึงคนที่ไม่เคยเจอ ของตูมตาม The Star, เพลงโลกใบใหม่ไม่มีเธอ ของพัดชา อเนกอายุวัฒน์, เพลงแฟน ของลิปตา และเพลงอยู่ตรงนี้นานกว่านี้ ของวงเก็ตสึโนวา
ภายหลังก้าวเข้ามาเป็นนักแสดงในสังกัดของทางช่อง 3 ผลงานทางด้านการแสดงเรื่องแรกที่ทำให้เป็นที่รู้จักคือเรื่อง คุณชายปวรรุจ ประกบคู่กับ ธนวรรธน์ วรรธนะภูติ จนกลายเป็นคู่จิ้นต่อเนื่องกับละครรักออกฤทธิ์ และจากนั้นก็มีผลงานละครอย่างต่อเนื่อง นอกจากนี้ยังมีผลงานภาพยนตร์เรื่องแรกคือ หนังดังสุดสัปดาห์ ตอน รักอันตราย ผลงานการกำกับหนังเรื่องแรกของอเล็กซ์ เรนเดลล์ ออกอากาศในปี พ.ศ. 2555 แต่ภาพยนตร์ที่ทำให้นิษฐามีชื่อเสียงโด่งดังจนกลายเป็นขวัญใจของชายหนุ่มทั่วประเทศ คือ แฟนเดย์..แฟนกันแค่วันเดียวโดยค่ายจีดีเอช ห้าห้าเก้า
ภาษามลาเนากลาง
ภาษามลาเนากลาง (Central Melanau) หรือภาษามิลาเนา ภาษามิลาโน มีผู้พูดทั้งหมด 113,280 คน พบในรัฐซาราวะก์ ประเทศมาเลเซีย 113,000 คน ในบริเวณสามเหลี่ยมปากแม่น้ำเรอยังและแม่น้ำบาลินเกียน ในบรูไน 280 คน ในบริเวณเมืองกัวลาเบอไลต์ จัดอยู่ในตระกูลภาษาออสโตรนีเซียน กลุ่มภาษามาลาโย-โพลีเนเซีย สาขาบอร์เนียวเหนือ สาขาย่อยมลาเนา-กายัง ผู้พูดภาษานี้จะพูดภาษามลายูได้ด้วย
กันต์ดนย์ อะคาซาน
กันต์ดนย์ อะคาซาน (เกิด 7 ธันวาคม พ.ศ. 2533) ชื่อเล่น แฟร์ เป็นนักแสดงลูกครึ่งไทย-โมร็อกโก มีผลงานการแสดงละครเรื่องแรก "เมียไม่ใช่เมีย" ออกอากาศทางช่อง 5 รับบทเป็น หมอสกนธ์ ต่อมาเขาหมดสัญญากับสังกัดเอ็กแซ็กท์จึงผันตัวเป็นนักแสดงอิสระ จนในปี 2558 เขาเซ็นสัญญาเป็นนักแสดงในสังกัดของช่อง 3 และรับบทเป็นพระเอกครั้งแรกในละครเรื่อง "ปะการังสีดำ"
กันต์ดนย์ อะคาซาน เกิดที่ประเทศอังกฤษ บิดาเป็นชาวโมร็อกโก ส่วนมารดาเป็นชาวไทยชื่อดารุณี อะคาซาน เมื่ออายุได้ 11 ปี เขาย้ายจากอังกฤษไปอยู่ที่สหรัฐอเมริกา ในรัฐฟลอริด้า เพราะได้รับทุนเกี่ยวกับเรื่องเทนนิส เขาจบการศึกษาที่โรงเรียนสอนเทนนิสบอลเลทเทอรี และเคยเข้าร่วมการแข่งขันรุ่นอายุไม่เกิน 13 และ 15 ปี จนสามารถติดท็อป 5 ของประเทศอังกฤษได้
พออายุได้ 17 ปี เขาตัดสินใจไปเรียนต่อที่สหรัฐอเมริกา โดยได้มีโอกาสรับทุนในโควต้านักกีฬาจากมหาวิทยาลัยแคลิฟอร์เนีย เบิร์กลีย์ และ มหาวิทยาลัยนอร์ทเวสเทิร์น โดยวางเป้าหมายจะศึกษาต่อในคณะแพทยศาสตร์หรือจิตวิทยา แต่ระหว่างนั้นเขาได้เจอกับนักเทนนิสทีมชาติไทย ดนัย อุดมโชค ที่ได้ชักชวนเขาไปฝึกซ้อมเพื่อเป็นนักเทนนิสมืออาชีพ
กันต์ดนย์จึงกลับมาประเทศไทย มาศึกษาต่อในระดับอุดมศึกษาที่คณะเศรษฐศาสตร์ วิทยาลัยนานาชาติ มหาวิทยาลัยมหิดล เพื่อเข้าร่วมทีมชาติและเป็นนักเทนนิสมืออาชีพตามที่ใฝ่ฝัน แต่เขาเปลี่ยนใจอย่างกะทันหันอยากจะลองเข้าสู่วงการบันเทิง โดยมีผลงานครั้งแรกเป็นการเล่นมิวสิกวีดีโอ เพลง ตุ๊กตาบลายธ์ ของพรรณวรท ด้วยเศียรเกล้า ในปี 2553 และแสดงละครเรื่องแรก "เมียไม่ใช่เมีย" อากาศทางช่อง 5 ในปี 2554
หลังจากนั้นเขาจึงลองไปแคสติ้งที่เอ็กแซ็กท์และช่อง 3 จนได้เซ็นสัญญาเป็นดาราในสังกัดของเอ็กแซ็กท์ และแสดงละครเรื่อง "ดอกโศก" ในบท เอ็ดดี และ "เจ้าแม่จำเป็น" ในบทของจักกาย
หลังจากหมดสัญญากับค่ายเอ็กแซ็กท์เขาผันตัวเป็นนักแสดงอิสระ และมีผลงานละครหลายเรื่อง เช่น "หนึ่งในทรวง", "คุณชายรักเร่" เป็นต้น และเริ่มมีชื่อเสียงจากบท โยธา สิทธิ์พิทักษ์ ในละครเรื่อง "หัวใจมีเงา" จนในปี 2558 เขาเซ็นสัญญากับทางช่อง 3 และรับบทเป็นพระเอกครั้งแรกในละครเรื่อง "ปะการังสีดำ"
รายชื่อตอนในสาวเรียวกังหัวใจเกินร้อย
"สาวเรียวกังหัวใจเกินร้อย" () เป็นอะนิเมะโทรทัศน์ซึ่งบริษัทพีเอเวิกส์ (P.A. Works) ผลิตออกฉายทางโทรทัศน์ญี่ปุ่นในเดือนเมษายนถึงเดือนกันยายน 2554 ต่อมา บริษัทโพนีแคนยอน (Pony Canyon) จึงเผยแพร่เป็นดีวีดีและบลูเรย์เป็นชุด ๆ ชุดแรกจำหน่ายตั้งแต่วันที่ 20 กรกฎาคม 2554 ชุดสุดท้าย คือ ชุดที่หก จำหน่ายตั้งแต่วันที่ 16 พฤศจิกายน ปีเดียวกันนั้น
เนื้อหาว่าด้วยหญิงสาวคนซึ่งถูกมารดาส่งไปอยู่กับยายผู้เป็นเจ้าสำนักโรงแรมและบ่อน้ำร้อนเก่าแก่ โดยต้องทำงานเป็นบริกรในโรงแรมนั้นแลกที่อยู่ที่กิน กับทั้งต้องประเชิญและฟันฝ่าความกดดันตลอดจนอุปสรรคนานัปการเพื่อให้ได้รับการยอมรับจากคนรอบข้างและไปสู่อนาคตที่ดีกว่าดังมุ่งหวัง อะนิเมะนี้ชี้ปัญหาหลายประการทางสังคม โดยเฉพาะปัญหาในวงครอบครัวและการทำงานที่นับวันผู้เยาว์จำต้องแบกรับมากขึ้นเนื่องจากการกระทำของผู้ใหญ่ โดยนำเสนอผ่านเนื้อเรื่องแนวตลก นาฏกรรม และวีรคติ เมื่อเผยแพร่แล้วก็ได้รับความนิยมเป็นอันมาก ทั้งเป็นโอกาสให้ฝ่ายบ้านเมืองญี่ปุ่นสร้างรายได้ทางการท่องเที่ยวด้วย
อะนิเมะนี้ประกอบด้วยตอนทั้งสิ้นยี่สิบหกตอน สิบสามตอนแรกใช้เพลงเปิดชื่อ "ฮะนะโนะอิโระ" (Hana no Iro) วงนะโนะ.ริเปะ (nano.RIPE) ร้อง และใช้เพลงปิดชื่อ "เฮซี" (Hazy) วงสเฟียร์ (Sphere) ร้อง ครั้นตอนที่สิบสี่สืบไปใช้เพลงเปิดชื่อ "โอะโมะกะเงะวาร์ป" (Omokage Wāpu) วงนะโนะ.ริเปะร้อง และใช้เพลงปิดชื่อ "ฮะนะซะกุอิโระฮะ" วงแคล็มบน (Clammbon) ร้อง
เอเอฟซีคัพ 2555
เอเอฟซีคัพ 2012 เป็นการแข่งขันถ้วยฟุตบอลในถ้วยระดับรองจาก เอเอฟซีแชมเปียนส์ลีก ของสโมสรในเอเชีย โดยมี สมาพันธ์ฟุตบอลเอเชีย (เอเอฟซี) เป็นผู้ควบคุมการแข่งขัน โดยเริ่มแข่งขันตั้งแต่วันที่ 18 กุมภาพันธ์ ถึง วันที่ 3 พฤศจิกายน พ.ศ. 2555 โดยในครั้งนี้ตัวแทนสโมสรฟุตบอลจาก ประเทศไทย คือ สโมสรฟุตบอลชลบุรี เป็นตัวแทนในการแข่งขันฟุตบอลถ้วยรายการนี้
ในขั้นแรกนี้มีทีมที่ได้รับการยืนยันจากเอเอฟซีทั้งสิ้น 30 ทีม และนอกจากนี้ยังรวมไปถึงทีมที่ตกมาจากรอบคัดเลือกของเอเอฟซีแชมเปียนส์ลีก 2554 อีก 4 ทีม
The final of the 2012 AFC Cup will be hosted by one of the finalists, decided by a draw.
กาชาดฮ่องกง
กาชาดฮ่องกง (; ) เป็นสภากาชาดระดับประเทศของฮ่องกง ซึ่งเป็นส่วนหนึ่งของขบวนกาชาดและเสี้ยววงเดือนแดงนานาชาติ ซึ่งได้ก่อตั้งขึ้นอย่างเป็นทางการเมื่อวันที่ 12 กรกฎาคม ค.ศ. 1950 ในฐานะที่เป็นสาขาหนึ่งของสภากาชาดอังกฤษในฮ่องกง ตั้งแต่วันที่ 1 กรกฎาคม ค.ศ. 1997 เมื่อได้การถ่ายโอนอำนาจอธิปไตยของฮ่องกงไปยังประเทศจีน ซึ่งกาชาดฮ่องกงได้เปลี่ยนความเกี่ยวพันไปเป็นสาขาพิเศษหนึ่งของสภากาชาดจีน แต่ก็ยังคงสามารถบริหารตนเองแยกออกจากกัน
ซึ่งแตกต่างจากขบวนกาชาดและเสี้ยววงเดือนแดงทั่วโลก ที่มีความโดดเด่นในการอุทิศด้านมนุษยธรรม โดยกาชาดฮ่องกงเป็นที่รู้จักกันดีในด้านกิจกรรมการถ่ายเลือดในฮ่องกง จากการที่ไม่ค่อยเกิดภัยพิบัติหรือความวุ่นวายทางการเมืองในภูมิภาค อีกทั้งมีประวัติการให้บริการมาอย่างยาวนานตั้งแต่ ค.ศ. 1952 ซึ่งการถ่ายเลือดนี้ได้รับการดำเนินการภายใต้อำนาจของฮอสพิทอลออโทริตี้
เพลงของนายพลคิม อิล-ซ็อง
เพลงของนายพลคิม อิล-ซ็อง ( "คิมอิล-ซ็อง จังกุนนึย โนแร") เป็นเพลงที่ใช้ในการเดินสวนสนามของกองทัพเกาหลีเหนือ และใช้เป็นเพลงเปิดสถานีโทรทัศน์ของเกาหลีเหนือ (KCTV) เพลงนี้แต่งขึ้นโดย คิม ว็อน-กยุน ในปี ค.ศ. 1946 เพื่อสรรเสริญต่อประธานาธิบดี คิม อิล-ซ็อง1.ระบบเสียงกระทรวงวัฒนธรรมเกาหลี 2000 : http://lyricstranslate.com/en/north-korean-patriotic-song-song-general-kim-il-sung-김일성장군의-노래-gim-il-se.html
2.คำแปลภาษาอังกฤษ : http://www.naenara.com.kp/en/society/hymn_music.php?a+1
วงแหวนของดาวเนปจูน
วงแหวนของดาวเนปจูน () มีลักษณะมีความสว่างไม่มากนัก เพราะประกอบด้วยอนุภาคที่เป็นผงฝุ่นขนาด 1 ไมโครเมตร จนถึงขนาดประมาณ 10 เมตร เช่นเดียวกับวงแหวนของดาวพฤหัสบดีและดาวยูเรนัส ซึ่งนักดาราศาสตร์สำรวจพบระบบวงแหวนของดาวเนปจูนเป็นครั้งแรกในช่วงทศวรรษที่ 60 และในปี ค.ศ. 1989 ยานวอยเอเจอร์ 2 ได้บินผ่านเข้าไปใกล้ดาวเนปจูนและบันทึกภาพส่งกลับมายังโลก ทำให้นักดาราศาสตร์พบว่าดาวเนปจูนมีวงแหวนล้อมรอบด้วยกันถึง 5 วง
วงแหวนของดาวเนปจูน ได้แก่ วงแหวนแอดัมส์, วงแหวนอราโก, วงแหวนแลสเซลล์, วงแหวนเลอ แวรีเย และวงแหวนกัลเลอ นอกจากนั้นยังมีวงแหวนที่จางมาก ๆ และยังไม่มีชื่ออีก 1 วง ที่อยู่ในวงโคจรเดียวกันกับดวงจันทร์แกลาเทีย และยังมีดวงจันทร์บริวารของดาวเนปจูนอีก 3 ดวง คือ เนแอด, ทาแลสซา และดิสพีนา ที่มีวงโคจรอยู่ภายในระบบวงแหวนเช่นเดียวกัน
วงแหวนของดาวเนปจูนไม่สามารถมองเห็นได้ผ่านทางกล้องโทรทรรศน์ขนานเล็ก โดยการค้นพบครั้งแรกในปี ค.ศ. 1980 นักวิทยาศาสตร์ได้สังเกตการ์ณดาวเนปจูนกล้องโทรทรรศน์ขยายใหญ่ ซึ่งเห็นวงแหวนบางส่วน และดาวเนปจูน "กะพริบตา" เพียงเล็กน้อย จนถึงในปี ค.ศ. 1989 ยานวอยเอเจอร์ 2 ได้บินผ่านเข้าไปใกล้ดาวเนปจูนและบันทึกภาพส่งกลับมายังโลก ปรากฏว่าวงแหวนของดาวเนปจูนประกอบด้วย วัตถุเล็ก ๆ สีมืดคล้ำ กระจายเป็นวงรอบดาวเนปจูน วงแหวนบางส่วนเล็กและบาง จนไม่สามารถสังเกตเห็นจากโลก สันนิษฐานว่า น่าจะเป็นฝุ่น ที่เกิดจากเศษดาวเคราะห์พุ่งชนดาวบริวาร ของดาวเนปจูนจนฟุ้งกระจาย และถูกดาวเนปจูนดึงดูดไว้ กลายเป็นส่วนประกอบในวงแหวน ในภายหลัง
นักดาราศาสตร์พบว่าดาวเนปจูนมีวงแหวนล้อมรอบด้วยกันถึง 5 วง วงแหวนชั้นนอกสุดของดาวเนปจูนมีชื่อว่า วงแหวนแอดัมส์ ส่วนชั้นที่อยู่ถัดเข้าไปด้านในอีก 4 วง ได้แก่ วงแหวนอราโก, วงแหวนแลสเซลล์, วงแหวนเลอ แวรีเย และวงแหวนกัลเลอ นอกจากนั้นยังมีวงแหวนที่จางมาก ๆ และยังไม่มีชื่ออีก 1 วง
วงแหวนของดาวเนปจูนประกอบด้วยอนุภาคที่เป็นผงฝุ่นขนาด 1 ไมโครเมตร จนถึงขนาดประมาณ 10 เมตร โดยวงแหวนแต่วงมีขนาด ดังนี้
วงแหวนกัลเลอ () เป็นวงแหวนชั้นในสุดของดาวเนปจูน โดยชื่อ "Galle" มาจาก โยฮันน์ กอทท์ฟรีด กัลเลอ เพื่อเป็นการให้เกียรติ วงแหวนกัลเลอมีรัศมี 40,900 - 42,900 กม. ความกว้าง 2,000 กม. และมีปริมาณเศษฝุ่น 40 - 70%
วงแหวนเลอ แวรีเย () เป็นวงแหวนชั้นที่สองของดาวเนปจูน ลักษณะเป็นวงแหวนที่แคบ มีรัศมี 53,200 กม. ความกว้าง 113 กม. และมีปริมาณเศษฝุ่น 40 - 70%
วงแหวนแลสเซลล์ () เป็นวงแหวนชั้นที่สามของดาวเนปจูน มีรัศมี 53,200 - 57,200 กม. ความกว้าง 4,000 กม. และมีปริมาณเศษฝุ่น 20 - 40%
วงแหวนอราโก () เป็นวงแหวนชั้นที่สี่ของดาวเนปจูน มีรัศมี 57,200 กม. และมีความกว้างมากกว่า 100 กม.
วงแหวนแอดัมส์ () เป็นวงแหวนชั้นนอกสุดของดาวเนปจูนที่ถูกค้นพบโดย ยานวอยเอเจอร์ 2 ในปี ค.ศ. 1989 โดยซึ่งได้ส่งภาพวงแหวนนี้ตรงส่วนอาร์ค มีลักษณะบิดโค้ง และประกอบด้วยอาร์ค 5 อาร์ค ชื่อ ลิเบอร์ตี้, อีควอลิตี้ 1, อีควอลิตี้ 2, เคอริจ และฟราเทอนีตี้ วงแหวนแอดัมส์มีรัศมี 62,932 กม. ความกว้าง 15 - 50 มีปริมาณเศษฝุ่น 20 - 40% และมีปริมาณเศษฝุ่นในอาร์ค 40 - 70% โดยชื่อ "Adams" มาจาก จอห์น คูช แอดัมส์ เพื่อเป็นการให้เกียรติ
ในปี ค.ศ. 1989 ยานวอยเอเจอร์ 2ได้ส่งภาพอาร์คของวงแหวน สามารถมองเห็นอย่างชัดเจน แต่ในปี ค.ศ. 2002 และ ค.ศ. 2003 Imke de Pater จากมหาวิทยาลัยแคลิฟอร์เนีย เบิร์กลีย์ และเพื่อนร่วมงานอีก 10 คน เดินทางมาที่รัฐฮาวาย และใช้กล้องโทรทรรศน์ส่องไปที่วงแหวนแอดัมส์พร้อมกับวิเคราะห์ ปรากฏว่าอาร์คของวงแหวนแอดัมส์กลับได้จางหายไป โดยพวกเขาได้เรียกอาร์คของวงแหวนแอดัมส์นั้นว่า ลิเบอร์ตี้
โธมัส ดอสเซวี
โธมัส ดอสเซวี เกิดเมื่อวันที่ 6 มีนาคม ค.ศ. 1979 เป็นนักฟุตบอลทีมชาติ โตโก ที่เกิดในฝรั่งเศส เขาเคยเล่นในลีกฟุตบอลของ ฝรั่งเศส ทั้งในลีกเอิง และลีกเดอซ์ มาหลายสโมสร ก่อนจะย้ายไปเล่นในอังกฤษ กับ สวินดอน ทาวน์ ในลีกทู กระทั่งในปี พ.ศ. 2555 วิทยา เลาหกุล ได้ซื้อตัวมาอยู่กับ สโมสรฟุตบอลชลบุรี ใน ไทยพรีเมียร์ลีก
ดอสเซวี เล่นได้ 2 ตำแหน่งคือ กองหน้า และ ปีกขวา
มาร์ติน ลูเทอร์ คิง (แก้ความกำกวม)
มาร์ติน ลูเทอร์ คิง () อาจหมายถึง
มาร์ติน ลูเทอร์ คิง จูเนียร์ (ค.ศ. 1929 – 1968) เป็นบาทหลวงและนักสิทธิมนุษยชน
บริษัทรถไฟญี่ปุ่นตอนกลาง
บริษัทรถไฟญี่ปุ่นตอนกลาง () () เป็นหนึ่งในบริษัทในกลุ่มบริษัทรถไฟญี่ปุ่น (JR Group) โดยมักใช้ชื่อเรียกอย่างย่อว่า JR ตอนกลาง () ดำเนินการให้บริการรถไฟในภูมิภาคชูบุ (นะโงะยะ)
ในปี พ.ศ. 2552 JR ตอนกลางมีผู้ใช้บริการรถไฟความเร็วสูงกว่า 138 ล้านคน มากกว่าสายการบินที่ใหญ่ที่สุดของโลก ในขณะที่ทั้งประเทศญี่ปุ่นมีผู้ใช้บริการรถไฟความเร็วสูงทั้งสิ้น 289 ล้านคน
พระธาตุโพนจิกเวียงงัว
พระธาตุโพนจิกเวียงงัว เป็นพระธาตุที่เชื่อกันว่าบรรจุพระธาตุเขี้ยวฝาง (พระทันตธาตุ) ประดิษฐานอยู่ที่วัดป่าพระธาตุบุ บ้านโคกป่าฝาง ต.ปะโค อ.เมือง จ.หนองคาย ตามตำนานอุรังคธาตุ มีลักษณะทางศิลปกรรมเป็นเจดีย์ทรงระฆังสูง ก่ออิฐสอด้วยดินและยางไม้ มีฐานประทักษิณเป็นรูปสี่เหลี่ยมขนาดกว้าง 17.50 เมตร ยาว 17.50 เมตร ภายในฐานประทักษิณถมดินอัดแน่น และน่าจะมีการฉาบขอบฐานประทักษิณด้วยปูนฉาบเช่นกัน อีกทั้งมุมทั้งสี่ทิศพบซากฐานอิฐรูปทรงสี่เหลี่ยมสันนิษฐานว่าเป็นพระธาตุจำลองประจำมุม 4 องค์ ถัดขึ้นไปคือฐานเขียงล่าง เป็นทรงสี่เหลี่ยมทำแท่นประดิษฐานโดยรอบ เพื่อประดิษฐานพระธาตุจำลอง 30 องค์ ส่วนเรือนธาตุเป็นองค์ระฆังทรงกลมเรียวยาวอยู่ด้านบน ถัดขึ้นไปเป็นชั้นบัวลูกแก้วในผังกลมซ้อนกัน 4 ชิ้น ส่วนยอดเป็นปลีทรงแหลมสูง คาดว่าน่าจะทำขึ้นใหม่ภายหลัง
ซากโบราณสถานอิฐ อยู่บริเวณด้านทิศตะวันออกของพระธาตุโพนจิก เป็นฐานอาคารก่ออิฐ ขนาด 5.30*5.30 เมตร สูง 80 เซนติเมตร ฐานล่างของอาคารดังกล่าวมีลักษณะเป็นฐานเขียง 1 ชั้น ภายในถมปรับพื้นด้วยเศษอิฐและดินผสมเม็ดแลงบดอัด นอกจากนี้ยังพบแท่งศิลาแลงทรงกระบอกปักอยู่โดยรอบซากฐานอาคารดังกล่าว จึงสันนิษฐานเบื้องต้นว่าฐานอาคารอิฐหลังนี้น่าจะเป็นสิม (โบสถ์) และแท่งศิลาแลงเหล่านี้น่าจะเป็นหลักกำหนดเขตในการทำสังฆกรรม เช่นเดียวกับพัทธสีมา
ประกาศขึ้นทะเบียนโบราณสถานในราชกิจจานุเบกษา เล่ม 99 ตอนที่ 172 วันที่ 18 พฤศจิกายน 2525 พื้นที่ประมาณ 1 ไร่ 1 งาน 58 ตารางวา
สหพรรคประชาชนซาราวะก์
สหพรรคประชาชนซาราวะก์ (; ; ) เป็นพรรคขนาดเล็กของแนวร่วมที่สามหรือบารีซันตีกะ ที่ตั้งขึ้นเมื่อ พ.ศ. 2519 ซึ่งประกอบด้วยสมาชิกอีก 2 พรรคคือพรรคแห่งชาติซาราวะก์และสหพรรคมรดกของประชาชนพื้นเมือง กลุ่มพันธมิตรนี้ได้เป็นรัฐบาลในรัฐซาราวะก์อย่างต่อเนื่อง และเป็นสมาชิกของบารีซันนาซีโยนัลหรือแนวร่วมแห่งชาติด้วย พรรคนี้ก่อตั้งเมื่อ พ.ศ. 2502 เพื่อเข้าร่วมการเลือกตั้งระดับเทศบาลในกูชิง ก่อนที่จะมีการเสนอให้ซาราวะก์รวมเข้ากับมาเลเซีย กลุ่มผู้ก่อตั้งเป็นนักธุรกิจเชื้อสายจีนที่นิยมนโยบายสังคมนิยม สมาชิกส่วนใหญ่ของพรรคในระยะแรกเป็นกลุ่มที่นิยมคอมมิวนิสต์ในซาราวะก์ สมาชิกอาวุโสบางคนได้ข้ามแดนไปยังกาลิมันตันเพื่อต่อต้านรัฐบาลซาราวะก์ด้วยอาวุธ ชุมชนชาวจีนในซาราวะก์ที่นิยมคอมมิวนิสต์เคยใช้พรรคนี้เป็นเครื่องมือในการต่อต้านการรวมซาราวะก์เข้ากับมาเลเซีย ในราว พ.ศ. 2503 พรรคได้ต่อต้านการจัดตั้งมาเลเซีย พรรคได้ร่วมมือกับพรรคประชาชนบรูไน พรรคแห่งชาติปาซก โมโมฆุน ในการยื่นเรื่องต่อสหประชาชาติว่าบอร์เนียวเหนือมีสิทธิ์ในการปกครองตนเองและมีความแตกต่างจากมลายา แต่ล้มเหลว ตั้งแต่ราว พ.ศ. 2513 เป็นต้นมา พรรคเริ่มหันมาร่วมมือกับรัฐบาลของสหพันธรัฐ โดยร่วมก่อตั้งแนวร่วมแห่งชาติ ผู้สนับสนุนพรรคส่วนใหญ่เป็นชาวจีน อองกุยฮุย ผู้ก่อตั้งพรรคเสียชีวิตเมื่อเดือนเมษายน พ.ศ. 2543
อนาคตของพรรคนี้ยังไม่แน่นอนเพราะไม่ประสบความสำเร็จในการเลือกตั้งในรัฐซาราวะก์เมื่อ พ.ศ. 2554 หัวหน้าพรรคคนปัจจุบันคือ ดาโต๊ะ ปาติงงี ตัน ศรี จอร์จ ชาน ฮง นัม ซึ่งเป็นรองมุขมนตรีของซาราวะก์
เขตปกครองตนเองว้า
เขตปกครองตนเองว้า (Wa Self-Administered Division; ;ออกเสียง wa̰ kòbàɪɴ ʔoʊʔtɕʰoʊʔ kʰwɪ̰ɴja̰ táɪɴ)เป็นพื้นที่ที่จัดตั้งขึ้นโดยรัฐธรรมนูญ พ.ศ. 2551 ประกอบด้วย โหป่าง มองเมา ปางหวาย นาพาน (Nahpan), มัตมัน และ ปางซางหรือปางคำ (Pangkham) ในรัฐฉาน ชื่ออย่างเป็นทางการได้ประกาศ เมื่อ 20 สิงหาคม พ.ศ. 2553 เป็นเขตที่จัดให้ชาวว้าได้ปกครองตนเอง แต่ในปัจจุบัน ได้มีการรวบรวม รัฐว้า ในชื่อทางการว่า เขตพิเศษว้า 2 แห่งรัฐฉาน
เฮดเลสครอส
เฮดเลสครอส () เป็นสตูดิโออัลบั้มที่ 14 ของวงเฮฟวีเมทัล แบล็ค ซับบาธ วางขายในเดือน เมษายน 1989 เป็นอัลบั้มที่สองที่ได้ร่วมงานกับTony Martin และเป็นอัลบั้มแรกที่ได้ Cozy Powell มาเล่นกลองกับวง อัลบั้มนี้ใช้เวลาแปดสัปดาห์ในการอยู่บนชาร์ด Billboard 200 ในอันดับที่ 115
ระยะ QT
ระยะ QT คือความยาวระหว่างจุดเริ่มต้นของคลื่น Q ไปจนถึงจุดสิ้นสุดของคลื่น T ในช่วงจังหวะไฟฟ้าของหัวใจซึ่งเห็นได้จากการตรวจคลื่นไฟฟ้าหัวใจ โดยทั่วไปแล้วระยะ QT แสดงถึงช่วงการคลายความเป็นขั้ว (depolarization) และการคืนความเป็นขั้ว (repolarization) ของหัวใจห้องล่างทั้งสองห้อง การมีระยะ QT ที่ยาวกว่าปกติเป็นตัวบ่งชี้ทางชีวภาพว่าอาจจะเกิดมีภาวะหัวใจห้องล่างเต้นเร็วผิดปกติเช่น torsades de pointes และเป็นป้จจัยเสี่ยงที่จะทำให้เกิดการเสียชีวิตเฉียบพลันได้
ตอร์ซาดเดอปวงต์
ตอร์ซาดเดอปวงต์ () หรือ ตอร์ซาด () คือภาวะหัวใจเต้นผิดจังหวะชนิดร้ายแรงอย่างหนึ่ง เป็นภาวะหัวใจห้องล่างเต้นเร็วซึ่งมีลักษณะเฉพาะเห็นได้จากการตรวจคลื่นไฟฟ้าหัวใจ คำนี้เป็นภาษาฝรั่งเศสแปลว่าการหมุนของจุด (twisting of the points) บรรยายไว้ครั้งแรกเมื่อ ค.ศ. 1966 โดยฟร็องซัว เดแซร์แตน (François Dessertenne)
ภาษาฉิ่น
ภาษาฉิ่นหรือกลุ่มภาษากูกิช หรือกลุ่มภาษากูกี-ฉิ่น (Kukish languages หรือ Kuki-Chin) เป็นสาขาย่อยของกลุ่มภาษาทิเบต-พม่า ที่ใช้พูดทางตะวันออกเฉียงเหนือของอินเดีย พม่าตะวันตกและบังกลาเทศตะวันออก ผู้พูดภาษานี้ในภาษาอัสสัมเรียกว่าชาวกูกี และภาษาพม่าเรียกว่า "ชาวฉิ่น" และบางส่วนเรียกตนเองว่า ชาวนาคา ในขณะที่ ชาวไมโซ แยกเป็นอีกกลุ่มต่างหาก ภาษาของพวกเขาคือภาษาไมโซ มีการศึกษาถึงระดับมหาวิทยาลัยที่ มหาวิทยาลัยไมโซราม
พื้นที่ปกครองตนเองโกก้าง
พื้นที่ปกครองตนเองโกก้าง (; ออกเสียง kóka̰ɴ kòbàɪɴ ʔoʊʔtɕʰoʊʔ kʰwɪ̰ɴja̰ dèθa̰)จัดตั้งขึ้นตามรัฐธรรมนูญ พ.ศ. 2551 ประกอบด้วยเมืองโกก้าง และเมืองลวกไกใน รัฐฉาน ชื่ออย่างเป็นทางการได้ประกาศเมื่อ 20 สิงหาคม พ.ศ. 2553
พื้นที่ปกครองตนเองปะหล่อง
พื้นที่ปกครองตนเองปะหล่อง (Palaung Self-Administered Zone;; ออกเสียง pəlàʊɴ kòbàɪɴ ʔoʊʔtɕʰoʊʔ kʰwɪ̰ɴja̰ dèθa̰)เป็นเขตปกครองตนเองในประเทศพม่า ประกอบด้วยเมืองน้ำซันและเมืองมันตองในรัฐฉาน จัดตั้งขึ้นตามรัฐธรรมนูญ พ.ศ. 2551 ชื่อที่เป็นทางการได้ประกาศเมื่อ 20 สิงหาคม 2553 เป็นเขตที่ ชาวปะหล่องได้ปกครองตนเอง เมืองหลวงคือเมืองน้ำซัน.
พื้นที่ปกครองตนเองดะนู
พื้นที่ปกครองตนเองดะนู (Danu Self-Administered Zone; ; ออกเสียง dənṵ kòbàɪɴ ʔoʊʔtɕʰoʊʔ kʰwɪ̰ɴja̰ dèθa̰) จัดตั้งตามรัฐธรรมนูญ พ.ศ. 2551 ประกอบด้วยเมือง 2 เมืองในรัฐฉานคือเมืองยวงกันและเมืองปินดายา ชื่ออย่างเป็นทางการประกาศเมื่อ 20 สิงหาคม 2553 เป็นเขตปกครองตนเองของชาวดะนู
พื้นที่ปกครองตนเองนาคา
พื้นที่ปกครองตนเองนาคา (Naga Self-Administered Zone; ออกเสียง nàɡa̰ kòbàɪɴ ʔoʊʔtɕʰoʊʔ kʰwɪ̰ɴja̰ dèθa̰) จัดตั้งตามรัฐธรรมนูญ พ.ศ. 2551 เป็นเขตปกครองตนเองที่ประกอบด้วยเมือง 3 เมือง คือ เมืองเลชิ เมืองลาเฮ และ เมืองนานยุน ในอดีตเป็นส่วนหนึ่งของ ตำบลหกามตี เขตสะกาย ชื่ออย่างเป็นทางการประกาศเมื่อ 20 สิงหาคม 2553 เป็นเขตที่ปกครองตนเองโดยชาวนาคา
เรือลาดตระเวนประจัญบานชั้นคิรอฟ
เรือลาดตระเวนประจัญบานชั้นคิรอฟ สังกัดกองทัพเรือรัสเซีย ปัจจุบันเป็นเรือรบผิวน้ำพลังงานนิวเคลียร์ที่ใหญ่ที่สุดในโลก (ไม่นับรวมเรือบรรทุกเครื่องบิน เรือดำน้ำ และเรือช่วยรบ) ในรัสเซียรู้จักในชื่อว่า โครงการ 1144 ออร์แลน แรกเริ่มออกแบบให้เป็นเรือลาดตระเวนติดอาวุธนำวิถีของสหภาพโซเวียต
เรือชั้นคิรอฟมีขนาดใหญ่รองจากเรือบรรทุกเครื่องบินเพียงเท่านั้น โดยมีขนาดใกล้เคียงกับเรือประจัญบานในสมัยสงครามโลกครั้งที่ 1 จากการประจำการของเรือชั้นคิรอฟ ทำให้สหรัฐอเมริกาจำเป็นต้องนำเรือประจัญบานชั้นไอโอวาเข้าประจำการอีกครั้งในช่วงต้นทศวรรษที่ 1980
พื้นที่ปกครองตนเองปะโอ
พื้นที่ปกครองตนเองปะโอ (Pa-O Self-Administered Zone; ออกเสียง pəʔo̰ kòbàɪɴ ʔoʊʔtɕʰoʊʔ kʰwɪ̰ɴja̰ dèθa̰) จัดตั้งขึ้นตามรัฐธรรมนูญ พ.ศ. 2551 ประกอบด้วยเมืองโฮปอง เมืองซีเซง และ เมืองปินโหลง ในรัฐฉาน ชื่อที่เป็นทางการประกาศเมื่อ 20 สิงหาคม พ.ศ. 2553 เป็นเขตปกครองตนเองของชาวปะโอ
คณะวิทยาการจัดการและเทคโนโลยีสารสนเทศ มหาวิทยาลัยนครพนม
คณะวิทยาการจัดการและเทคโนโลยีสารสนเทศ มหาวิทยาลัยนครพนม เป็นคณะ ของมหาวิทยาลัยนครพนม ตั้งอยู่ที่ 167/2 ม.8 บ.เนินสะอาด ต.นาราชควาย อ.เมือง จ.นครพนม 48000 ดำเนินการการสอนและการวิจัยที่เกี่ยวข้องกับการจัดการ การบัญชี คอมพิวเตอร์ธุรกิจ การจัดการกีฬา เทคโนโลยีสารสนเทศและนิเทศศาสตร์
คณะวิทยาการจัดการและเทคโนโลยีสารสนเทศจัดตั้งขึ้นตามโครงสร้างของตาม ประกาศกฎกระทรวง จัดตั้งส่วนราชการในมหาวิทยาลัยนครพนม พ.ศ. 2550 เมื่อวันที่ 2 สิงหาคม 2550 โดยจัดการสอนในระดับปริญญา เพื่อตอบสนองยุทธศาสตร์ชาติและผลิตกำลันคนด้านวิทยาการจัดการบริหารธุรกิจ และด้านเทคโนโลยีสารสนเทศและการสื่อสาร
ยูสปินมีราวด์ (ไลก์อะเรเคิด)
"ยูสปินมีราวด์ (ไลก์อะเรเคิด)" () เป็นเพลงของวงอังกฤษ วงเดทออร์อะไลฟ์ จากอัลบั้ม "ยูทเควก" เพลงได้ขึ้นอันดับ 1 ในชาร์ตซิงเกิลแห่งสหราชอาณาจักร โดยการผลิตของ สตอกไอท์เคนวอเตอร์แมน (Stock Aitken Waterman) เพลงได้ออกจำหน่ายในเดือน พฤศจิกายน ปี 1984 ได้ติดอันดับ 1 เดือนมีนาคม ปี 1985 อยู่ได้นานกว่าสิบเจ็ดสัปดาห์ และติดอันดับที่ 11 ในสหรัฐอเมริกาในเดือนกันยายนของปีนั้น
มิวสิกวิดีโอนี้กำกับโดย วอห์น อาร์เนลล์ และ แอนเทีย เบนตัน
เสียงประสาน มีรากฐานจากเพลง "ไรด์ออฟเดอะวาลคิรีส์" ของริชาร์ด วากเนอร์
ทามะ (เมือง)
ทามะ () เป็นเมืองในเขตทามะ ทางตะวันตกของมหานครโตเกียว ประเทศญี่ปุ่น มีขนาดพื้นที่ทั้งสิ้น 21.08 ตารางกิโลเมตร มีจำนวนประชากร 147,171 ทะมะเป็นที่ตั้งของสวนสนุกซานริโอพูโรแลนด์ และสถานตากอากาศทามะฮิลล์เป็นสถานที่พักผ่อนหย่อนใจของกองกำลังป้องกันตนเองญี่ปุ่น และกองทัพอากาศสหรัฐอเมริกา
ลอรีน
ลอรีน (Loreen หรือชื่อจริงว่า Lorine Zineb Noka Talhaoui) เกิดเมื่อวันที่ 16 ตุลาคม ค.ศ. 1983 ที่กรุงสตอกโฮล์ม เป็นนักร้อง โปรดิวเซอร์ เพลงป็อป ชาวสวีเดน ลอรีนเป็นตัวแทนของสวีเดนในการประกวดเพลงยูโรวิชัน 2012 ที่กรุงบากู ประเทศอาเซอร์ไบจาน กับเพลง "Euphoria" ที่ชนะด้วยคะแนนสูงสุด 372 คะแนน
อูอีนูดาการ์ตา
อูอีนูดาการ์ตา () หรือสะกดแบบเก่าว่า อิงนูดาการ์ตา () หรือเพลงสรรเสริญรัฐธรรมนูญ เป็นเพลงชาติและเพลงสรรเสริญพระบารมีของราชอาณาจักรโปรตุเกส ประกาศใช้อย่างเป็นทางการในเดือนพฤษภาคม พ.ศ. 2377 เรียบเรียงทำนองโดยพระเจ้าเปดรูที่ 4 แห่งโปรตุเกส (จักรพรรดิเปดรูที่ 1 แห่งบราซิล) คำว่า "การ์ตา" ในที่นี้หมายถึงรัฐธรรมนูญที่พระเจ้าเปดรูที่ 4 ลงพระนามประกาศใช้เป็นรัฐธรรมนูญแห่งราชอาณาจักร ในปี พ.ศ. 2454 เพลงดังกล่าวนี้ถูกยกเลิก ภายหลังจากการปฏิวัติที่โค่นสถาบันพระมหากษัตริย์และทำให้โปรตุเกสเป็นสาธารณรัฐและใช้เพลงชาติฉบับใหม่ที่มีชื่อว่า "อาปูร์ตูเกซา"
โคซี พาวเวลล์
โคลิน ฟลูคส์ () เกิดวันที่ 29 ธันวาคม ค.ศ. 1947 เสียชีวิตวันที่ 5 เมษายน ค.ศ. 1998 มีอีกชื่อว่า โคซี โพเวลล์(Cozy Powell) เป็นมือกลองแนวร็อคชาวอังกฤษ เขามีชื่อเสียงจากการเป็นสมาชิกหลายๆวงเช่น แบล็กแซ็บบาธ
บาฮาซา
บาฮาซา (bahasa) เป็นคำในภาษามลายูและภาษาอินโดนีเซีย แปลว่า ภาษา เป็นคำที่มีที่มาจากภาษาสันสกฤต भाषा "" หมายถึง ภาษาพูด คำว่าบาฮาซาที่ใช้ในเอเชียตะวันออกเฉียงใต้และเอเชียใต้จะใช้กำกับชื่อภาษาที่ได้รับอิทธิพลจากภาษาบาลีและสันสกฤต โดยใช้คำว่าบาฮาซาหรือภาษา
คำว่า บาฮาซา อาจหมายถึง
เป็นต้น
อุดมลักษณ์ เพ็งนรพัฒน์
นางอุดมลักษณ์ เพ็งนรพัฒน์ (สกุลเดิม ไตรสรณกุล) อดีตสมาชิกสภาผู้แทนราษฎรจังหวัดศรีสะเกษ ปัจจุบันสังกัดพรรคภูมิใจไทย เป็นภรรยาของนายแพทย์จาตุรงค์ เพ็งนรพัฒน์ อดีตกรรมการบริหารพรรคไทยรักไทย และน้องสาวของนายธีระ ไตรสรณกุล อดีตสมาชิกสภาผู้แทนราษฎรจังหวัดศรีสะเกษ สังกัดพรรคเพื่อไทย
อุดมลักษณ์ เพ็งนรพัฒน์ เกิดเมื่อวันที่ 6 มีนาคม พ.ศ. 2508 ที่จังหวัดศรีสะเกษ เป็นบุตรของนายฮวด กับนางจือเฮียง ไตรสรณกุล เป็นน้องสาวของนายธีระ ไตรสรณกุล สมาชิกสภาผู้แทนราษฎรจังหวัดศรีสะเกษ สังกัดพรรคเพื่อไทย และนายวิชิต ไตรสรณกุล นายกองค์การบริหารส่วนจังหวัดศรีสะเกษ สำเร็จการศึกษาพยาบาลศาสตรและผดุงครรภ์ชั้นสูง จากวิทยาลัยนครราชสีมา สมรสกับนายแพทย์จาตุรงค์ เพ็งนรพัฒน์ มีบุตร 2 คน
อุดมลักษณ์ เพ็งนรพัฒน์ ประกอบวิชาชีพพยาบาล และเปิดสถานพยาบาลคลินิกอุดมลักษณ์การพยาบาลและผดุงครรภ์ ต่อมาได้ลงสมัครรับเลือกตั้งสมาชิกสภาผู้แทนราษฎร จังหวัดศรีสะเกษ (เขตอำเภอกันทรลักษ์) สังกัดพรรคมัชฌิมาธิปไตย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แทนสามีที่ถูกตัดสิทธิ์ทางการเมือง ต่อมาได้ย้ายมาสังกัดพรรคภูมิใจไทย ซึ่งนางอุดมลักษณ์ เป็นหนึ่งในผู้ถูกเสนอชื่อให้เข้ารับตำแหน่งรัฐมนตรีช่วยว่าการกระทรวงสาธารณสุขแทนนายมานิต นพอมรบดี แต่ท้ายที่สุดตำแหน่งดังกล่าวตกเป็นของนางพรรณสิริ กุลนาถศิริ
อุดมลักษณ์ ได้รับเลือกตั้งเป็น ส.ส. อีกสมัย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 สามารถเอาชนะนายแพทย์ภูมินทร์ ลีธีระประเสริฐ อดีต ส.ส.หลายสมัย และนายณรงค์สิทธิ์ เครือรัตน์ อดีต ส.ว.ศรีสะเกษ จากพรรคเพื่อไทย โดยเป็น ส.ส.เพียงคนเดียวของจังหวัดศรีสะเกษที่ไม่ได้สังกัดพรรคเพื่อไทย
โรงพยาบาลสมเด็จพระยุพราช
โรงพยาบาลสมเด็จพระยุพราช (รพร.) เป็นโรงพยาบาลชุมชนประจำอำเภอสังกัดกระทรวงสาธารณสุข (ยกเว้นโรงพยาบาลสมเด็จพระยุพราชสระแก้วและโรงพยาบาลสมเด็จพระยุพราชเดชอุดมที่เป็นโรงพยาบาลทั่วไป) มีขีดความสามารถระดับปฐมภูมิ (Primary Care) หรือระดับทุติยภูมิ (Secondary Care) ในบางแห่ง มีจำนวนเตียง 30 - 200 เตียง ดำเนินการโดยมูลนิธิโรงพยาบาลสมเด็จพระยุพราช โดยโครงการก่อสร้างโรงพยาบาลสมเด็จพระยุพราชเริ่มขึ้นในปี พ.ศ. 2520 ในสมัยรัฐบาลนายกรัฐมนตรีศาสตราจาย์ธานินทร์ กรัยวิเชียร ซึ่งมีดำริที่จะสร้างโรงพยาบาลอำเภอ ขนาด 30 เตียง ในอำเภอท้องถิ่นทุรกันดารในขณะนั้น จำนวน 20 แห่ง ทั่วทุกภาคของประเทศ เพื่อน้อมเกล้าน้อมกระหม่อมถวายเป็นของขวัญแด่สมเด็จพระเจ้าอยู่หัวมหาวชิราลงกรณ บดินทรเทพยวรางกูร (เมื่อครั้งดำรงพระอิสริยยศเป็นสมเด็จพระบรมโอรสาธิราชฯ สยามมกุฎราชกุมาร) เนื่องในวโรกาสพระราชพิธีอภิเษกสมรส 3 มกราคม พ.ศ. 2520 ปัจจุบันในประเทศไทยมีโรงพยาบาลสมเด็จพระยุพราช 21 แห่ง ดังนี้
ขุนหลวงพระยาไกรสี (เปล่ง เวภาระ)
ขุนหลวงพระยาไกรสี สุภาวภักดี ศรีมนธาตุราช อำมาตยคณาการ (เปล่ง เวภาระ) เป็นนักกฎหมายชาวไทยคนแรกที่สำเร็จการศึกษาเป็นเนติบัณฑิตจากประเทศอังกฤษ อดีตอธิบดีกรมอัยการคนแรก อดีตผู้ดำรงตำแหน่งลูกขุน ณ ศาลหลวง และอดีตอธิบดีผู้พิพากษาศาลพระราชอาญา
คำว่าขุนหลวงในที่นี้มีที่มาจากตำแหน่งลูกขุน ณ ศาลหลวง ซึ่งมีหน้าที่ด้านการรักษาตัวบทกฎหมายมาตั้งแต่สมัยกรุงศรีอยุธยา เดิมข้าราชการผู้ดำรงตำแหน่งนี้มีบรรดาศักดิ์ชั้นพระ ปรากฏนามในทำเนียบศักดินาว่า "ขุนหลวงพระไกรสี" ในสมัยรัชกาลที่ 5 ได้เลื่อนบรรดาศักดิ์ของข้าราชการตำแหน่งดังกล่าวจากชั้นพระเป็นพระยา จึงเรียกชื่อขุนนางตำแหน่งนี้ใหม่ว่า "ขุนหลวงพระยาไกรสี" ซึ่งขุนหลวงพระยาไกรสี (เปล่ง เวภาระ) เป็น 1 ใน 2 คนที่ปรากฏหลักฐานว่าได้ดำรงตำแหน่งลูกขุน ณ ศาลหลวง ในบรรดาศักดิ์ชั้นพระยา
ขุนหลวงพระยาไกรสี สุภาวภักดี ศรีมนธาตุราช อำมาตยคณาการ มีนามเดิมว่า เปล่ง เวภาระ เกิดเมื่อวันจันทร์ขึ้น 5 ค่ำ เดือน 12 ปีจอ จุลศักราช 1224 ตรงกับวันที่ 27 ตุลาคม พ.ศ. 2405 ที่บ้านของหม่อมเจ้าหญิงประดับ ตำบลบางลำพู ริมวัดบวรนิเวศวิหาร บิดาเป็นมหาดเล็กหลวงชื่อนายหริ่ง ซึ่งเป็นบุตรคนที่ 9 ของเจ้าพระยาพลเทพ (ฉิม) มารดาชื่อ แก้ว
เริ่มเรียนหนังสือไทยเมื่ออายุได้ 9 ขวบ กับสำนักพระครูปริตโกศล (แปร่ม) วัดบวรนิเวศวิหาร เรียนได้ปีเศษ ก็มาเรียนกับป้าชื่อแสง ซึ่งเป็นบุตรีของเจ้าพระยาพลเทพ (ฉิม) เรียนทั้งหนังสือไทย หนังสือขอมและภาษาบาลี จนอายุได้ 13 ปี ก็ไปเป็นศิษย์เรียนหนังสือไทย หนังสือขอม ภาษาบาลีและวิชาเลข อยู่กั่บพระอริยมุนี (เอม) แต่เมื่อยังเป็นพระครูพุทธมนต์ปรีชา ที่วัดบวรนิเวศวิหาร
จนอายุได้ 15 ปี พระเจ้าบรมวงศ์เธอ พระองค์เจ้าคัคณางคยุคล กรมหลวงพิชิตปรีชากร ได้ทรงเอาไปบำรุงเลี้ยง และทรงสั่งสอนและฝึกหัดกฎหมายไทยและขนบธรรมเนียมราชการอยู่ 2 ปีเศษ จึงโปรดส่งให้ไปเล่าเรียนที่โรงเรียนพระราชวังนันทอุทยาน ซึ่งเป็นโรงเรียนชายล้วนสอนภาษาอังกฤษ มีหมอแมคฟาร์แลนด์ (S.G. Mcfarland) เป็นอาจารย์ใหญ่ และ แหม่มโคล (Miss Edna S.Cole) เป็นครูสอน
พออายุได้ 20 ปี พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้ส่งตัวไปเรียนกฎหมายที่กรุงลอนดอน ประเทศอังกฤษ เรียนกฎหมายโรมัน กฎหมายอังกฤษ กฎหมายระหว่างประเทศ ฯลฯ และฝึกหัดว่าความ จนจบเป็นเนติบัณฑิตในปี พ.ศ. 2431 นับเป็นคนไทยคนแรกที่ไปเรียนกฎหมายสำเร็จเป็นเนติบัณฑิตอังกฤษ จากสำนักมิดเดิลเทมเปิล (Middle Temple) แห่งกรุงลอนดอน ได้รับพระราชทานเงินรางวัลเรียนดีชั้นที่ 1 จากพระบาทสมเด็จพระจุลจอมเกล้าเจ้าอยู่หัว เป็นเงิน 50 ปอนด์ และได้รับพระราชทานเหรียญดุษฎีมาลา เข็มศิลปวิทยา หลังจากนั้นจึงได้เริ่มรับราชการที่กรมท่า (กระทรวงการต่างประเทศในปัจจุบัน) เป็นแห่งแรก และมีความเจริญก้าวหน้าในทางราชการมาตามลำดับ
ขุนหลวงพระยาไกรสี (เปล่ง เวภาระ) มีบุตรกับคุณหญิงทองคำ 4 คน คือ คุณชื่นจิต คุณสฤษดิ์ลาภ คุณผ่องศรี (สมรสกับ พระสุทธิสารวินิจฉัย (มะลิ บุนนาค)) และคุณสฤษดิ์พร
ขุนหลวงพระยาไกรสี (เปล่ง เวภาระ) ป่วยเป็นโรคมานกษัย ถึงแก่อนิจกรรมเมื่อวันที่ 29 เมษายน พ.ศ. 2444 อายุได้ 38 ปี 6 เดือน แต่ศพของท่านได้ถูกเก็บไว้ที่วัดกัลยาณมิตร ฝั่งธนบุรี โดยไม่มีผู้ใดทราบ จนกระทั่งในปี พ.ศ. 2525 มีผู้ไปพบศพและแจ้งให้นายมารุต บุนนาค รัฐมนตรีว่าการกระทรวงยุติธรรมในขณะนั้น (ซึ่งมีศักดิ์เป็นหลานตาของท่าน) ทราบ จึงได้ดำเนินการขอพระราชทานเพลิงศพตามประเพณี โดยประกอบพิธีพระราชทานเพลิงศพ ณ เมรุวัดเทพศิรินทราวาส เมื่อวันที่ 20 มกราคม พ.ศ. 2526
เอารานนาวีอัน
เอารานนาวีอัน () เป็นเพลงชาติของสาธารณรัฐไอร์แลนด์ เรียบเรียงทำนองโดย Peadar Kearney และ Patrick Heeney ซึ่งเนื้อร้องดั้งเดิมฉบับภาษาอังกฤษมีชื่อว่า "เพลงของทหาร" () ประพันธ์โดยเกียร์นีและได้มีการแปลเป็นภาษาไอรแลนด์โดยเลียม โอรินน์ บทร้องมีทั้งหมดสามบทและมีบทร้องประสานเสียงร้องคั่นระหว่างบท เพลงคำนับสำหรับประธานาธิบดี บรรเลงในงานพิธีการที่ประธานาธิบดีเข้าร่วมพิธี โดยบรรเลงหกห้องเพลงเฉพาะวรรสุดท้ายของบทประสานเสียง
"เอารานนาวีอัน" จะมีการบรรเลง และ ขับร้องเป็นเพลงมาร์ช ในบางฉบับอาจมีความแตกต่างในการบรรเลง ในส่วนฉบับราชการบรรเลงโดยวงซิมโฟนีออเครสตร้านั้น สถานีวิทยุและโทรทัศน์แห่งชาติไอร์แลนด์ เป็นสัญญาณเปิด และ ปิดสถานีโทรทัศน์ ตั้งแต่ พ.ศ. 2505 ในการแข่งขันโอลิมปิกฤดูร้อน 1996 ในพิธีการมอบเหรียญรางวัลกีฬาว่ายน้ำ โดยมีการบรรเลงเพลงชาติไอร์แลนด์ ในทำนองเพลงช้า
บทประสานเสียงของเพลงชาติ. มีการบรรเลงในทางสาธารณะ; ที่แสดงข้างล่างนี้ ที่มาจากกระทรวงการต่างประเทศ และ พาณิชย์' สกอร์เพลงชาติ.
บทร้องดั้งเดิมมีสามบท โดยขับร้องแต่ละบท และ ตามด้วยบทประสานเสียง. ในส่วนเพลงชาติฉบับสังเขป จะร้องเฉพาะบทประสานเสียงเท่านั้น ส่วนบทร้องในงานพิธีการจะร้องฉบับเต็ม. ที่แสดงข้างล่างนี้:
"เอารานนาวีอัน" ปรากฏในละครซิทคอมเรื่องMonty Python sketch Cosmetical Surgery - Raymond Luxury-Yacht
ชฎา
ชฎา คือเครื่องสวมศีรษะรูปคล้ายมงกุฎ โดยทั่วไปมียอดแหลม มีกรรเจียก (กระหนกข้างหู) ประดิษฐ์ขึ้นด้วยโลหะเช่นทองหรือเงิน หรือวัสดุอื่นเช่นไม้ เปเปอร์มาเช่ หรือพลาสติก แล้วทาสีให้ดูเหมือนโลหะ ผิวด้านนอกของชฎาจะตกแต่งอย่างสวยงาม โดยการแกะสลัก ประดับอัญมณี กระจกสี และพวงดอกไม้
ชฎาเกิดขึ้นช่วงกรุงศรีอยุธยาตอนปลาย โดยพัฒนาการจากลอมพอก ชฎาและมงกุฎต่างกัน คือชฎาจะมียอดปัดไปข้างหลังเหมือนลอมพอก ส่วนมงกุฎจะมียอดแหลมเป็นปลียอด
ชฎาที่เป็นเครื่องราชศิราภรณ์ส่วนใหญ่เรียกว่า "พระชฎา" หรือ "มงกุฎรอง" มีหลายชนิด ชฎามักใช้ในงานพิธีกรรมที่เกี่ยวข้องกับเจ้านายชั้นสูงและใช้ในงานนาฏศิลป์ วัฒนธรรมสมัยใหม่มีการใช้ชฎาเป็นเครื่องแต่งตัวในการเดินแบบ ถ่ายภาพยนตร์ และประกอบการแสดง
ก็อดเซฟอาวโซโลมอนไอส์แลนด์
ก็อดเซฟอาวโซโลมอนไอส์แลนด์ () ขอพระเจ้าทรงคุ้มครองหมู่เกาะโซโลมอน เป็นเพลงชาติของหมู่เกาะโซโลมอน. ประกาศใช้อย่างเป็นทางการเมื่อ พ.ศ. 2521 ภายหลังจากการประกาศเอกราช. ประพันธ์บทร้องโดย มาริตา บาเลกานา และ ปานาปาซา บาเลกานา, ในขณะเดียวกันปานาปาซา บาเลกานา เป็นผู้เรียบเรียงทำนอง
คำอธิษฐานขององค์พระผู้เป็นเจ้า
คำอธิษฐาน (โปรเตสแตนต์) หรือ บทภาวนา (คาทอลิก) ขององค์พระผู้เป็นเจ้า () เป็นการอธิษฐานในศาสนาคริสต์ ซึ่งมีที่มาจากคัมภีร์ไบเบิลภาคพันธสัญญาใหม่ คัมภีร์ระบุคำอธิษฐานนี้ไว้อยู่สองแบบ คือแบบพระวรสารนักบุญมัทธิวตอนที่พระเยซูแสดงคำเทศนาบนภูเขา และแบบพระวรสารนักบุญลูกาตอนที่สาวกคนหนึ่งทูลพระเยซูว่า ""องค์พระผู้เป็นเจ้า ขอทรงสอนพวกข้าพระองค์อธิษฐาน เหมือนที่ยอห์นสอนพวกศิษย์ของท่าน""
เนื้อหาของคำอธิษฐานเป็นการสรรเสริญพระเป็นเจ้า และขอให้พระเจ้าประทานอาหาร การอภัยบาป การพ้นจากการถูกทดลอง เป็นต้น คริสต์ศาสนิกชนโปรเตสแตนต์และโรมันคาทอลิกในประเทศไทยแปลคำอธิษฐานแตกต่างกัน ดังนี้
คริสตชนคาทอลิกเรียกบทภาวนาขององค์พระผู้เป็นเจ้าในอีกชื่อหนึ่งว่าบทข้าแต่พระบิดา () มีเนื้อหาดังนี้
คริสตชนออร์โธด็อกซ์เรียกว่าบทภาวนาของพระเจ้าหรือเรียกอีกอย่างหนึ่งว่า บทข้าแต่พระบิดา()
เนื่องจากคัมภีร์ไบเบิลของชาวโปรเตสแตนต์ในประเทศไทยมีหลายฉบับ สำหรับฉบับ 1987 และฉบับมาตรฐานมีข้อความดังนี้
ฉบับปี 1987
ฉบับอมตธรรมร่วมสมัย
ฉบับมาตรฐาน 2011
คัมภีร์เก้าเมฆา
คัมภีร์เก้าเมฆา หากเป็นในนิยายกำลังภายในจะเรียกวิชานี้ว่า เก้าเอี้ยงจินเก็ง จัดเป็นหนึ่งในสุดยอดวิชาในจักรวาลของกิมย้ง ซึ่งได้ปรากฏครั้งแรกใน มังกรหยกภาค 2 ในตอนท้ายเรื่อง ในเรื่องสำนักพยัคฆ์มังกร ได้ระบุว่าวิชานี้คิดค้นโดยปรมจารย์ เตียซำฮง เท่านั้นในเรื่องสำนักพยัคฆ์มังกร เหวยโถเป็นเพียงคนเดียวที่สำเร็จพลังสวรรค์เก้าหรือคัมภีร์เก้าเมฆา ขั้นสุดขั้ว
แกนไฮโปทาลามัส-พิทูอิทารี-อะดรีนัล
แกนไฮโปทาลามัส-พิทูอิทารี-อะดรีนัล (, บางครั้งเรียกรวมกับอวัยวะอื่นๆ รวมเป็น limbic-hypothalamic-pituitary-adrenal axis หรือ hypothalamic-pituitary-adrenal-gonaotropic axis เป็นต้น) เป็นกลุ่มของความสัมพันธ์และการตอบสนองต่อกันและกันระหว่างไฮโปทาลามัส ต่อมพิทูอิทารี และต่อมหมวกไต (อะดรีนัล)
การตอบสนองต่อกันและกันของอวัยวะต่างๆ เหล่านี้ เรียกรวมกันว่าแกน HPA ซึ่งเป็นส่วนหลักส่วนหนึ่งของระบบประสาทต่อมไร้ท่อที่ควบคุมการตอบสนองขงร่างกายต่อความเครียดและการทำงานต่างๆ ซึ่งนับรวมถึงการย่อยอาหาร ระบบภูมิคุ้มกัน อารมณ์ ความรู้สึกทางเพศ การเก็บและใช้พลังงานของร่างกาย เป็นต้น
ภาวะ:
เชเนวเมร์ลาอูครายีนา
เชเนวเมร์ลาอูครายีนา ( "ยูเครนยังไม่สูญสิ้น") เป็นเพลงชาติของยูเครน ประกาศใช้อย่างเป็นทางการภายหลังจากการล่มสลายของสหภาพโซเวียตเมื่อ พ.ศ. 2535. ก่อนหน้านี้มีการใช้เพลงชาติอื่น ซึ่งมีเนื้อหาที่ปลุกใจทั้งสามเพลง ส่วนใหญ่ใช้เพลง "Za Ukrainu" โดยมีโคลา โวโรนืย
เมื่อปี พ.ศ. 2460 (ค.ศ. 1917) เชเนวเมร์ลาอูครายีนาได้รับการประกาศให้เป็นเพลงชาติของรัฐเอกราชยูเครนสมัยต่าง ๆ ดังนี้ สาธารณรัฐประชาชนยูเครน, สาธารณรัฐยูเครนตะวันตก และรัฐยูเครน เพลงดังกล่าวนี้ใช้มาจนถึง พ.ศ. 2463 (ค.ศ. 1920) และถูกยกเลิกภายหลังจากการยึดของของโซเวียต
เชเนวเมร์ลาอูครายีนา (พฤตินัย) ถูกขับร้องครั้งแรกในพิธีเข้ารับตำแหน่งประธานาธิบดี เลโอนิก คราชาค เมื่อวันที่ 5 ธันวาคม พ.ศ. 2534
มาตราที่ 20 ของรัฐธรรมนูญแห่งสาธารณรัฐยูเครน (28 มิถุนายน, พ.ศ. 2539) เพลงชาติสาธารณรัฐยูเครน โดย มีไคโล เวร์บิตสกี เป็นผู้กำหนดแนวคิดสำคัญในการเรียบเรียงทำนอง :
เนื้อร้องฉบับดั้งเดิม เพยแพร่เมื่อ ค.ศ. 1863 ("note the archaic orthography")
คาชิมะ (อิบารากิ)
คาชิมะ () เป็นเมืองท่าของจังหวัดอิบารากิ ตั้งอยู่ในภาคคันโตของประเทศญี่ปุ่น มีพื้นที่ทั้งหมด 93.57 ตารางกิโลเมตร ในปี พ.ศ. 2553 มีประชากร 66,249 คน
เดิมเป็นตำบลหนึ่งในอำเภอคาชิมะ ได้รวมกับหมู่บ้านโอโนะและยกระดับเป็นเมืองอย่างเป็นทางการในวันที่ 1 กันยายน พ.ศ. 2538 เป็นศูนย์กลางของเขตอุตสาหกรรมคาชิมะ มีโรงงานอุตสาหกรรมกว่า 1,500 แห่ง ส่วนใหญ่เป็นอุตสาหกรรมพวกปิโตรเคมีและเหล็ก นอกจากนี้ สนามกีฬาฟุตบอลประจำจังหวัดอิบารากิ ซึ่งใช้ในการแข่งขันฟุตบอลโลก 2002 ก็ตั้งอยู่ที่เมืองนี้
ชาดา ไทยเศรษฐ์
ชาดา ไทยเศรษฐ์ สมาชิกสภาผู้แทนราษฎรจังหวัดอุทัยธานี สังกัดพรรคชาติไทยพัฒนา และเป็นประธานคณะกรรมาธิการเกษตรและสหกรณ์ สภาผู้แทนราษฎรไทย ชุดที่ 24
ชาดา เกิดเมื่อวันที่ 7 มิถุนายน พ.ศ. 2504 เป็นบุตรของเดชา กับปาลี้ ไทยเศรษฐ์ มีพี่ชายชื่อ ชัยยศ ไทยเศรษฐ์ (เสียชีวิต) และน้องสาวชื่อ มนัญญา ไทยเศรษฐ์ 
จบการศึกษาชั้นมัธยมศึกษาจากศูนย์การศึกษานอกโรงเรียนอำเภอทัพทัน จังหวัดอุทัยธานี และสำเร็จการศึกษาระดับปริญญาตรี สาขารัฐศาสตร์ จากมหาวิทยาลัยรามคำแหง และระดับปริญญาโท สาขารัฐศาสตร์ มหาวิทยาลัยรามคำแหง
ชาดา มีบุตรชายและบุตรสาวทั้งหมด 7 คน เป็นบุตรในสมรส 4 คน และเป็นบุตรนอกสมรสที่รับรองแล้วอีก 3 คน
ชาดา เคยถูกจับกุมในข้อหาจ้างวานฆ่าสมเกียรติ จันทร์หิรัญ เลขานุการของประแสง มงคลศิริ ส.ส.พรรคไทยรักไทย เหตุเกิดเมื่อปี พ.ศ. 2546 สุดท้ายศาลพิพากษายกฟ้องในปี พ.ศ. 2548
ชาดาถูกลอบยิงเมื่อวันที่ 20 สิงหาคม พ.ศ. 2555 ที่ตำบลหมูสี อำเภอปากช่อง จังหวัดนครราชสีมา แต่ไปถูกฟารุต ไทยเศรษฐ์ ผู้เป็นบุตรถูกยิงเสียชีวิตบนรถของชาดา ซึ่งในขณะนั้นชาดานั่งอยู่บนรถของเพื่อน
ในวันที่ 23 มีนาคม พ.ศ. 2560 เจ้าหน้าที่ตำรวจทหารเข้าค้นบ้านและแจ้งข้อหาพกอาวุธสงครามไว้ในครอบครอง
ชาดา ไทยเศรษฐ์ เป็นนักการเมืองท้องถิ่น เคยดำรงตำแหน่งนายกเทศมนตรีเมืองอุทัยธานี ต่อมาในการเลือกตั้ง พ.ศ. 2550 ได้รับเลือกตั้งเป็นสมาชิกสภาผู้แทนราษฎร จังหวัดอุทัยธานี สังกัดพรรคชาติไทย และได้รับเลือกตั้งอีกสมัยในการเลือกตั้ง พ.ศ. 2554 สังกัดพรรคชาติไทยพัฒนา
ในระหว่างดำรงตำแหน่งสภาผู้แทนราษฎร ชาดา ไทยเศรษฐ์ ได้ดำรงตำแหน่ง ประธานกรรมาธิการการเกษตรและสหกรณ์สภาผู้แทนราษฎร และ กรรมาธิการงบประมาณ
ในปี พ.ศ. 2561 เขาย้ายไปสังกัดพรรคภูมิใจไทย
เสือดาวอามูร์
เสือดาวอามูร์ หรือ เสือดาวไซบีเรีย (; ) เป็นเสือดาวชนิดย่อยชนิดหนึ่ง
เสือดาวอามูร์ มีลักษณะคล้ายกับเสือดาวทั่วไป เพียงแต่ลายจุดตามลำตัวเทียบกันแล้วกับเสือดาวชนิดอื่น เสือดาวอามูร์ลายจะค่อนข้างเล็กกว่า อยู่ชิดกันมากกว่า และสันจุดบางกว่า การเปลี่ยนสีตามฤดูกาลด้วย โดยจะมีสีซีดที่สุดในฤดูหนาว
เสือดาวอามูร์ พบกระจายพันธุ์ในแถบตะวันออกไกลของรัสเซีย, จีนทางภาคตะวันออกจรดพรมแดนเกาหลีเหนือและคาบสมุทรเกาหลี โดยที่ตัวผู้เมื่อโตเต็มที่มีน้ำหนักเฉลี่ย 32-48 กิโลกรัม แต่บางตัวอาจมีน้ำหนักมากถึง 75 กิโลกรัม ขณะที่ตัวเมียมีน้ำหนัก 25-43 กิโลกรัม
เสือดาวอามูร์ นับเป็นเสือดาวและสัตว์ป่าชนิดหนึ่งที่ใกล้สูญพันธุ์มากแล้วชนิดหนึ่งของโลก โดยคาดว่ามีจำนวนประชากรในธรรมชาติในปัจจุบันเหลือเพียงไม่เกิน 50 ตัว โดยในกลางปี ค.ศ. 2012 มีการบันทึกภาพของเสือดาวอามูร์วัยเต็มตัวได้ที่เขาฉังไป๋ซาน มณฑลจี๋หลิน ซึ่งเป็นการบ่งบอกด้วยว่าสภาพแวดล้อมของป่าแถบนี้ยังคงอุดมสมบูรณ์อยู่
ณธิดา ภัทรชาญไชย
ณธิดา ภัทรชาญไชย ชื่อเดิม วรรษมน แซ่ตั้ง ชื่อเล่น ฝน เกิดวันที่ 7 กันยายน พ.ศ. 2535 การศึกษา ปริญญาตรี คณะนิเทศศาสตร์ มหาวิทยาลัยรังสิต ได้รับตำแหน่งมิสกอสซิป 2008
โรงเรียนมารีย์อนุสรณ์
โรงเรียนมารีย์อนุสรณ์ เป็นโรงเรียนเอกชนในตำบลในเมือง อำเภอเมืองบุรีรัมย์ จังหวัดบุรีรัมย์ เปิดทำการสอนตั้งแต่ พ.ศ. 2525 จนถึงปัจจุบัน และเป็นโรงเรียนขนาดใหญ่สังกัดสำนักบริหารงานคณะกรรมการส่งเสริมการศึกษาเอกชน กระทรวงศึกษาธิการ สอนตั้งแต่ระดับเตรียมอนุบาล–มัธยมศึกษาตอนต้น โดยจัดกิจกรรมการเรียนการสอนเป็นไปตามแนวนโยบายของการจัดการศึกษาแห่งชาติ ตามจุดหมาย หลักการ และโครงสร้างของหลักสูตรที่กระทรวงศึกษาธิการกำหนด
ในปี พ.ศ. 2524 มุขนายกยออากิม พเยาว์ มณีทรัพย์ มุขนายกแห่งมิสซังโรมันคาทอลิกนครราชสีมา เป็นผู้ก่อตั้งโรงเรียนมารีย์อนุสรณ์ และบาทหลวงวิโรจน์ สมหมาย เป็นผู้รับผิดชอบโครงการจัดตั้งโรงเรียนในเขตจังหวัดบุรีรัมย์ ได้ซื้อที่ดินเนื้อที่ 6,300 ตารางเมตร ทำการก่อสร้างอาคารต่าง ๆ โดยตั้งชื่อว่า โรงเรียนอนุบาลมารีย์อนุสรณ์ และได้รับอนุญาตให้เปิดทำการสอนเมื่อวันที่ 12 กุมภาพันธ์ พ.ศ. 2525 และในปี พ.ศ. 2526 ได้เปลี่ยนชื่อเป็น โรงเรียนมารีย์อนุสรณ์ การบริหารงานและการดำเนินงานการศึกษาของโรงเรียนมารีย์อนุสรณ์ มีการพัฒนาอย่างต่อเนื่องทำให้มีจำนวนนักเรียนเพิ่มขึ้นในปีต่อมา
ธนดล ช้างเสวก
ธนดล ช้างเสวก (ชื่อเล่น: มะยม, ปิ๊ด) เป็นชาวกรุงเทพมหานคร มีน้องชาย 1 คน คือ ภูเก็ต ช้างเสวก (มะเหมี่ยว) ปิ๊ดเป็นหนึ่งในสมาชิกวงบอดี้สแลม โดยทำหน้าที่เป็นมือเบส
สปอร์ตคลับคอรินเทียนส์เปาลิสตา
สปอร์ตคลับคอรินเทียนส์เปาลิสตา () หรือที่รู้จักกันในชื่อ โครินเธียนส์ ("Corinthians") เป็นสโมสรฟุตบอลอาชีพบราซิล ก่อตั้งขึ้นใน ค.ศ. 1910
วอลเลย์บอลหญิงชิงแชมป์เอเชีย 2001
วอลเลย์บอลหญิงชิงแชมป์เอเชีย 2001 () เป็นครั้งที่ 11 ของการแข่งขัน การแข่งขันในครั้งนี้จัดขึ้นระหว่างวันที่ 23–30 กันยายน พ.ศ. 2544 ณ จังหวัดนครราชสีมา, ประเทศไทย
แบ่งกลุ่มโดยอาศัยอันดับจากวอลเลย์บอลหญิงชิงแชมป์เอเชีย 1999
วอลเลย์บอลหญิงชิงแชมป์เอเชีย 2009
การแข่งขันวอลเลย์บอลหญิงชิงชนะเลิศแห่งเอเชีย 2009 () จัดขึ้นระหว่างวันที่ 5-13 กันยายน 2009 ณ ฮานอย ประเทศเวียดนามแบ่งกลุ่มโดยอาศัยอันดับจากการแข่งขันวอลเลย์บอลหญิงชิงชนะเลิศแห่งเอเชีย 2007
กแดโดโมฟมูย
กแดโดโมฟมูย? (; ) "บ้านของฉันนั้นคือที่ใด?" เป็นเพลงชาติเชโกสโลวาเกียและเช็กเกีย ผลงานประพันธ์โดย František Škroup เรียบเรียงทำนองโดย Josef Kajetán Tyl.
ผลงานชิ้นนี้ที่ได้ประพันธ์ขึ้นเป็นส่วนหนึ่งละครเวทีเบาสมอง เรื่อง "Fidlovačka aneb Žádný hněv a žádná rvačka" (Fidlovačka, or No Anger and No Brawl) กำกับการแสดงโดย Karel Strakatý ละครเวทีเรื่องนี้ได้จัดแสดงครั้งแรกที่โรงละครแห่งชาติ กรุงปราก เมื่อวันที่ 21 ธันวาคม, พ.ศ. 2377 (ค.ศ. 1834). บทร้องดั้งเดิมนั้นมีสองบท (ที่แสดงข้างล่างนี้). ต่อมาJ. K. Tyl ได้พิจารณาทั้งบทร้อง และ ทำนอง ที่บรรเลงร่วมกับวงดุริยางค์, มีความไม่ลงตัวบางประการ, ช่วงต่อมาเพลงดังกล่าวนี้ได้รับความนิยมในหมู่ชาวเช็ก และ ความเป็นอัตลักษณ์ ในช่วงสมัยของราชวงศ์ฮับสบูร์ก.Article 7 of Czech law n° 3/1993 Sb. on statehood emblems
หลังจากสิ้นสุดสงครามโลกครั้งที่ 1 ในปี พ.ศ. 2461 ประเทศเชโกสโลวาเกียได้รับการสถาปนา โดยได้นำเนื้อร้องบทแรกของเพลง "กแดโดโมฟมูย?" และ "นาดทาโทรซาบลีซกา" (สาธารณรัฐสโลวัก) รวมเป็นเพลงเดียวกัน ในดินแดนเช็กนั้น มีกลุ่มชาติพันธุ์เยอรมันและฮังการี โดยได้แปลเนื้อร้องเป็นภาษาฮังการีและเยอรมัน
ภายหลังจากการสลายของเชโกสโลวาเกีย โดยแบ่งออกเป็นสาธารณรัฐเช็กและสาธารณรัฐสโลวัก ในปี พ.ศ. 2535 ยังคงใช้เนื้อร้องเดิม และ บทแรกของ "นาดทาโทรซาบลีซกา" ได้กลายมาเป็นเพลงชาติสาธารณรัฐสโลวัก
เทศบาลตำบลชะรัด
'เทศบาลตำบลชะรัด' เป็นตำบลหนึ่งของอำเภอกงหรา จังหวัดพัทลุง อยู่ในภาคใต้ของประเทศไทย
ตำบลชะรัด เป็นตำบลดั้งเดิมของอำเภอกงหรา มีตำนานการสร้างเมืองชะรัด มีทวดมรโหม ซึ่งเป็นผู้ก่อกำเนิดชุมชน อิสลามครั้งแรกที่ชุมชนบ้านชะรัด ชุมชนบ้านชะรัดเป็นชุมชนใหญ่
มีประเพณีวัฒนธรรมที่ถือแบบอย่างมาจากเมืองปัตตานี และได้ขยายออกเป็นชุมชนหลายชุมชนในเวลาต่อมา
เทศบาลตำบลชะรัด มีอาณาเขตติดต่อกับตำบลต่าง ๆ ดังนี้
เทศบาลตำบลชะรัด มีเนื้อที่ทั้งหมดประมาณ 26.82 ตารางกิโลเมตร มีจำนวนหมู่บ้านในเขตตำบล รวม 9 หมู่บ้าน มีพื้นที่การปกครองเต็มพื้นที่ 
โดยแยกจำนวนหมู่บ้านในเขตเทศบาล รวมทั้งหมด 9 หมู่บ้าน ดังนี้
ประชากรในตำบลชะรัด มีการประกอบอาชีพในภาคการเกษตรกรรม และนอกภาคเกษตรกรรมควบคู่กันไปอาชีพหลักของประชากรในตำบลชะรัด ได้แก่ การเกษตรกรรม นับได้ว่าเป็น
สาขาการผลิตหลักที่สำคัญของตำบล ซึ่งการเกษตรกรรมประกอบด้วย การกสิกรรม การประมง การปศุสัตว์ ทางด้านกสิกรรมพบว่าพื้นที่ส่วนใหญ่ในตำบลเป็นการทำสวนยางพารา 
ปลูกข้าว การปลูกไม้ผล พืชไร่ และพืชผัก อาทิเช่น ถั่วลิสง ถั่วหรั่ง พริกขี้หนู ขมิ้น ตะไคร้ มังคุด เงาะ ทุเรียน สะเดาเทียม เป็นต้น สำหรับการปศุสัตว์นั้น ส่วนใหญ่เลี้ยงโค แพะ หมู เป็ด และไก่
ทางด้านการประมงมีการเลี้ยงปลาในบ่อเพาะเลี้ยง กระชัง และตามแหล่งน้ำธรรมชาติ ได้แก่ ปลาดุก ปลานิล ปลาตะเพียน เป็นต้น
ซึ่งการรับจ้างเป็นการรับจ้างแรงงานในตำบล และตำบลใกล้เคียง รวมถึงในเขตเทศบาลเมืองพัทลุง และจังหวัดใกล้เคียง เป็นแหล่งจ้างงานที่สำคัญ สำหรับการค้าขายของเบ็ดเตล็ดในหมู่บ้าน
หรือเป็นพ่อค้าคนกลางรับซื้อผลผลิตจากเกษตรกรในตำบลเพื่อจำหน่าย
ประชากรส่วนใหญ่ประกอบอาชีพหลัก คือ ทำสวน ทำนา รองลงมา คือ ค้าขาย รับจ้างทั่วไป และเลี้ยงสัตว์
แองกลิคันคอมมิวเนียน
แองกลิคันคอมมิวเนียน () เป็นองค์การระหว่างประเทศของคริสตจักรระดับชาติและระดับภูมิภาคที่ถือนิกายแองกลิคัน มีการร่วมสมานฉันท์กับคริสตจักรแห่งอังกฤษในฐานะเป็นคริสตจักรแม่ในคอมมิวเนียน มีอาร์ชบิชอปแห่งแคนเทอร์เบอรีเป็นประธานไพรเมต
การร่วมสมานฉันท์ในที่นี้หมายถึงมีข้อตกลงร่วมกันในการกำหนดหลักความเชื่อ และชาวแองกลิคันทุกคนสามารถมีส่วนร่วมในพิธีมหาสนิทศักดิ์สิทธิ์ในคริสตจักรใด ๆ ในคอมมิวเนียนได้
สมาชิกของแองกลิคันคอมมิวเนียนในปัจจุบันมีอยู่ประมาณ 80 ล้านคนทั่วโลก นับว่าเป็นนิกายในศาสนาคริสต์ที่ใหญ่ที่สุดเป็นอันดับสามรองจากคริสตจักรโรมันคาทอลิกและคริสตจักรอีสเทิร์นออร์ทอดอกซ์ และแม้จะอยู่ในแองกลิคันคอมมิวเนียนด้วยกันก็ไม่ใช่ทุกคริสตจักรในคอมมิวเนียนนี้ที่ใช้ชื่อแองกลิคัน เช่น คริสตจักรแห่งไอร์แลนด์ คริสตจักรสกอตติชอีปิสโคปัล คริสตจักรอีปิสโคปัล (สหรัฐ) เป็นต้น บางคริสตจักรก็เรียกตนแองว่าแองกลิคันเพราะถือว่าสืบสายมาจากคริสตจักรในอังกฤษ เช่น คริสตจักรแองกลิคันแห่งแคนาดา แต่ละคริสตจักรมีสิทธฺิ์กำหนดหลักความเชื่อ แนวพิธีกรรม และกระบวนการทางนิติบัญญัติเป็นของตนเอง แต่โดยมากจะถือตามคริสตจักรแห่งอังกฤษ ทุกคริสตจักรมีการจัดระเบียบองค์การแบบอิปิสโคปัล มีไพรเมตเป็นประมุข
อาร์ชบิชอปแห่งแคนเทอร์เบอรีเป็นประมุขทางศาสนาของคริสตจักรแห่งอังกฤษ แต่ไม่มีอำนาจหน้าที่ในคริสตจักรอื่น ๆ คงเป็นที่ยอมรับเฉพาะในฐานะประมุขเชิงสัญลักษณ์ของแองกลิคันคอมมิวเนียนทั่วโลก ในบรรดาไพรเมตในนิกายแองกลิคันจึงถือว่าอาร์ชบิชอปแห่งแคนเทอร์เบอรีเป็น "บุคคลอันดับหนึ่งในบรรดาผู้ที่เท่าเทียมกัน" (Primus inter pares)
ชาวแองกลิคันถือว่าแองกลิคันคอมมิวเนียนเป็นคริสตจักรที่เป็นหนึ่งเดียว ศักดิ์สิทธิ์ สากล และสืบมาจากอัครทูต มีทั้งความเป็นคาทอลิกและโปรเตสแตนต์ ศาสนิกชนบางคนจึงถือว่าแองกลิคันเป็นนิกายคาทอลิกที่ไม่ยอมรับพระสันตะปาปา หรือเป็นนิกายโปรเตสแตนต์แบบหนึ่งแม้จะไม่มีนักเทววิทยาโดดเด่นอย่างคริสตจักรอื่น เช่น มาร์ติน ลูเทอร์ จอห์น น็อกซ์ ฌ็อง กาลแว็ง ฮุลดริช สวิงลีย์ หรือจอห์น เวสลีย์
สำนักงานแองกลิคันคอมมิวเนียนมีเลขาธิการคือศาสนาจารย์ แคนันเคนเนท เคียรันเป็นหัวหน้า
ฝีโบรดี
ฝีโบรตี () คือโรคกระดูกและไขกระดูกอักเสบแบบกึ่งเฉียบพลันอย่างหนึ่ง ซึ่งอาจคงอยู่ในลักษณะนี้ได้หลายปีก่อนที่จะกลายเป็นกระดูกและไขกระดูกอักเสบเต็มขั้น ตามแบบฉบับแล้วจะเกิดมีขึ้นหลังจากได้ทำการระบายโพรงหนองที่เชื่อมระหว่างกระดูกแข้งกับผิวหนัง
เชื้อที่เป็นสาเหตุที่พบบ่อยที่สุดคือ "Staphylococcus aureus"
การจัดระเบียบองค์การแบบอิปิสโคปัล
การจัดระเบียบองค์การแบบอิปิสโคปัล ( /ɪˈpɪs.kə.pə﻿l/) เป็นการปกครองคริสตจักรรูปแบบหนึ่งที่มีโครงสร้างเป็นลำดับชั้นบังคับบัญชา โดยมีบิชอปหรือมุขนายกเป็นผู้นำของคริสตจักรในระดับท้องถิ่น โครงสร้างเช่นนี้มีมาตั้งแต่สมัยคริสตจักรยุคโบราณ ซึ่งสืบทอดมาเป็นคริสตจักรโรมันคาทอลิก อีสเทิร์นออร์ทอดอกซ์ แองกลิคันคอมมิวเนียน ทั้งนี้บางคริสตจักรที่ไม่ได้สืบสายมาจากสายนี้แต่รับวิธีการบริหารเช่นนี้มาก็มี
คำว่า "อิปิสโคปัล" มาจากภาษากรีก επίσκοπος (อีปิสโคปอส) แปลว่าผู้ปกครองดูแล ซึ่งเป็นศัพท์ที่มีที่มาเดียวกับคำว่า bishop ในภาษาอังกฤษ
คริสตจักรที่มีการจัดระเบียบองค์การแบบอีปิสโคปัลจะมีบิชอปหรือมุขนายกเป็นผู้ปกครอง แบ่งการปกครองออกเป็นมุขมณฑล ที่ประชุมร่วม หรือซิโนด บิชอปทำหน้าที่ประธานทั้งในศาสนาและการเมือง และประกอบพิธีสำคัญ เช่น การบวช การยืนยันความเชื่อ และการอภิเษก หลาย ๆ คริสตจักรถือว่าบิชอปเป็นตำแหน่งที่มีการสืบต่อจากอัครทูตของพระเยซู จึงเป็นผู้มีสิทธิอำนาจในการปกครองคริสตจักร และถือว่าการปกครองโดยบิชอปเป็นวิธีการบริหารคริสตจักรที่ถูกต้องตามที่ระบุในคัมภีร์ภาคพันธสัญญาใหม่
ในบางคริสตจักรได้แบ่งบิชอปหรือมุขนายกออกเป็นหลายชั้นหลายประเภท เช่น แบ่งมุขนายกออกเป็นมุขนายกประจำมุขมณฑลและมุขนายกเกียรตินาม มุขนายกแต่ละประเภทยังแบ่งออกเป็นมุขนายกและอัครมุขนายก ทั้งนี้ขึ้นอยู่กับขนบของแต่ละคริสตจักร บิชอปทั้งหลายจะร่วมสามัคคีธรรมกันในรูปของสภาหรือซิโนด สภามักมีหน้าที่เป็นที่ปรึกษาให้กับบิชอปในการดูแลเขตปกครองของตน (ตัวอย่างเช่น สภาประมุขแห่งบาทหลวงโรมันคาทอลิกแห่งประเทศไทย)
ตั้งแต่มีการปฏิรูปศาสนาฝ่ายโปรเตสแตนต์ ชาวโปรเตสแตนต์ส่วนใหญ่ก็เปลี่ยนไปใช้วิธีการปกครองแบบอื่น ได้แก่ แบบเพรสไบทีเรียน แบบคองกริเกชันนาลิสต์ ซึ่งเป็นผลจากแนวคิดของฌ็อง กาลแว็ง นักปฏิรูปศาสนาชาวฝรั่งเศส
โพรมีธีอุส
โพรมีธีอุส () เป็นภาพยนตร์ไซไฟสยองขวัญ กำกับโดย ริดลีย์ สก็อตต์ เนื้อเรื่องเกิดในจักรวาลเดียวกับเอเลียน ภาพยนตร์ที่สก็อตกำกับเมื่อ 33 ปีที่แล้ว โดยเล่าเรื่องราวของนักสำรวจที่ออกเดินทางเพื่อค้นหาต้นกำเนิดของมนุษยชาติ
"โพรมีธีอุส" ได้รับรางวัลชนะเลิศประจำปี 2012 ดังนี้
ภาคต่อของ "โพรมีธีอุส" เดิมใช้ชื่อว่า "Alien: Paradise Lost" ต่อมาเมื่อวันที่ 14 พฤศจิกายน 2015 ภาพยนตร์ได้เปลี่ยนชื่อเป็น "" เข้าฉายเมื่อวันที่ 4 สิงหาคม 2017
รถบัสแมว
รถบัสแมว () เป็นตัวละครของ สตูดิโอจิบลิ ในภาพยนตร์การ์ตูนเรื่อง "โทโทโร่เพื่อนรัก" ซึ่งกำกับโดย ฮะยะโอะ มิยะซะกิ ในปี พ.ศ. 2531
รถบัสแมวเป็นสิ่งมีชีวิตขนาดใหญ่ มีลักษณะเป็นแมวเพศผู้ ดวงตาสามารถส่องไฟสว่างได้ มีขาข้างละหกขาสองข้าง รวมเป็นสิบสองขาคล้ายด้วง โดยประตูเข้าไปในตัวรถจะปรากฏขึ้นเมื่อมีผู้โดยสารจะใช้บริการ ภายในร่างกายจะกลวงเป็นห้องโดยสารแบบรถประจำทาง ซึ่งที่นั่งและพื้นเป็นขนแมว คอยทำหน้าที่รับส่งเหล่าภูติทั้งหลาย ซึ่งรถบัสแมวมีความคล่องตัวและรวดเร็วอย่างมาก
ซึ่งจากความนิยมของภาพยนตร์และตัวละครนี้แล้ว ทำให้รถบัสแมว กลายเป็นผลิตภันฑ์ยอดนิยม อาทิของเล่นสำหรับเด็ก เช่น รถเด็กเล่นที่มีลักษระเป็นรถบัสแมว และผลิตภันฑ์อื่นๆมากมาย
สายหลักโซยะ
รถไฟฮกไกโดสายหลักโซยะ () เป็นเส้นทางรถไฟในจังหวัดฮกไกโด ระหว่างสถานีอาซาฮิกาวะ เมืองอาซาฮิกาวะ ถึง สถานีวักกาไน เมืองวักกาไน ดำเนินการโดย JR ฮกไกโด
ที่มาของชื่อสายมาจาก กิ่งจังหวัดโซยะ ซึ่งเป็นที่ตั้งของปลายทางรถไฟ
ภาษาว้า
ภาษาว้า (Wa language) มีผู้พูดทั้งหมด 1,188,000 คน พบในพม่า 922,000 คน (พ.ศ. 2551) โดยมี 415,000 คน พูดได้ภาษาเดียว ส่วนใหญ่เป็นผู้หญิง พบในทางเหนือของรัฐฉาน บริเวณตอนบนของแม่น้ำสาละวิน และทางตะวันออกของรัฐฉานแถบเชียงตุง พบในจีน 266,000 คน (พ.ศ. 2543) ทางตะวันตกเฉียงใต้ของยูนนาน จัดอยู่ในตระกูลภาษาออสโตร-เอเชียติก กลุ่มภาษามอญ-เขมร สาขามอญ-เขมรเหนือ สาขาย่อยปะหล่อง มีไบเบิลที่เขียนด้วยภาษาว้า มีสำเนียงหลัก 3 สำเนียง
ได้สำรวจว่าคนพม่าพูดว้าประมาณ 500,000คนพูดว้าในพม่า
จำนวนน้อยยังใช้ภาษาพูดว้ายังอาศัยอยู่ที่ ตองยี, มัณฑะเลและย่างกุ้ง
ได้สำรวจในประเทศสาธารณรัฐประชาชนจีนที่มีคนใช้ภาษาว้าประมาณ 322,000 คน
ซึ่อยู่ใน
ฟุตบอลทีมชาติไอร์แลนด์
ฟุตบอลทีมชาติไอร์แลนด์ สามารถหมายถึง
ฟุตบอลทีมชาติไอร์แลนด์ (ค.ศ. 1882 - 1950) เป็นฟุตบอลทีมชาติดั้งเดิมของสมาคมฟุตบอลไอริช (IFA) โดยเป็นทีมชาติที่เป็นตัวแทนของเกาะไอร์แลนด์ทั้งเกาะ ก่อนที่เกาะไอร์แลนด์จะแยกออกเป็นไอร์แลนด์เหนือและสาธารณรัฐไอร์แลนด์ เล่นครั้งแรกในปี ค.ศ. 1882
ฟุตบอลทีมชาติไอร์แลนด์เหนือ เป็นทีมชาติที่เปลี่ยนแปลงมาจากทีมเดิมของสมาคมฟุตบอลไอริช บางครั้งเล่นในนามทีมชาติไอร์แลนด์ จนถึงปี ค.ศ. 1970
ฟุตบอลทีมชาติสาธารณรัฐไอร์แลนด์
Fourniere's gangrene
Fourniere's gangrene เป็นโรคติดเชื้ออย่างหนึ่ง ทำให้มีเนื้อตายเน่า (gangrene) บริเวณอวัยวะเพศและรอบรูทวารหนัก
Fourniere's gangrene เป็นภาวะฉุกเฉินทางศัลยกรรมระบบปัสสาวะ จำเป็นต้องได้รับยาปฏิชีวนะทางหลอดเลือดดำและการตัดเอาเนื้อตายออกและส่วนใหญ่จำเป็นต้องยกลำไส้ใหญ่มาเปิดบริเวณหน้าท้องเพื่อเลี่ยงไม่ให้มีอุจจาระปนเปื้อนแผล
ตะกร้อไทยแลนด์ลีก
ตะกร้อ ไทยแลนด์ ลีก เป็นการแข่งขันตะกร้อลีกอาชีพซึ่งจัดโดยสมาคมตะกร้อแห่งประเทศไทย ในพระบรมราชูปถัมภ์ ร่วมกับ การกีฬาแห่งประเทศไทย โดยเป็นลีกระดับสูงสุดของระบบลีกตะกร้อไทย มีทีมเข้าร่วมการแข่งขัน 10 ทีม (ฤดูกาล 2554)
จุรินทร์ ลักษณวิศิษฎ์ รัฐมนตรีประจำสำนักนายกรัฐมนตรี ("ในขณะนั้น") ได้แต่งตั้ง พลตรีจารึก อารีราชการัณย์ นายกสมาคมตะกร้อแห่งประเทศไทย เป็นประธานคณะกรรมการบริหารการแข่งขัน ตะกร้อไทยแลนด์ลีก พร้อมทั้งคณะผู้บริหารผู้ทรงคุณวุฒิจำนวน 18 คน
การแข่งขันใช้ชื่อ "ตะกร้อไทยแลนด์ลีก" โดยการแข่งขันปีแรก กำหนดรับทีมจังหวัดต่าง ๆ สมัครเข้าแข่งขันภายในวันที่ 31 ต.ค. 2543 หลังจากนั้นคณะกรรมการฯ จะพิจารณาทีมที่มีความเหมาะสมเข้าร่วมการแข่งขัน 10 ทีม เนื่องมีปัญหาหลายอย่างจึงทำให้ การแข่งขัน “ตะกร้อ ไทยแลนด์ ลีก” เริ่มในปลายปี พ.ศ. 2544 โดยการกีฬาแห่งประเทศไทย ร่วมกับสมาคมตะกร้อแห่งประเทศไทย ได้กำหนดการอบรมสัมมนา ผู้ฝึกสอน ผู้จัดการทีม ผู้ตัดสิน และผู้จัดการแข่งขัน ขึ้นในระหว่างวันที่ 9 – 11 พฤษภาคม พ.ศ. 2544 ณ โรงแรมชาลีน่าปริ้นเซส กรุงเทพมหานคร จึงทำให้เกิดการแข่งขันเซปักตะกร้อเพื่อการอาชีพขึ้น โดยมีผู้ตัดสินเข้าร่วมการอบรมสัมมนาประมาณ 50 คน มีทีมที่พร้อมและผ่านการคัดเลือกของคณะกรรมการให้เข้าร่วมการแข่งขัน ในครั้งแรก จำนวน 10 ทีม ดังนี้ นครปฐม กาญจนบุรี แพร่ เชียงใหม่ นครสวรรค์ อุดรธานี อุบลราชธานี ศรีสะเกษ ขอนแก่น นครราชสีมา
การแข่งขันมีขึ้นในครั้งแรกระหว่างวันที่ 10 พฤศจิกายน พ.ศ. 2544 ถึงวันที่ 6 เมษายน พ.ศ. 2545 จัดการแข่งขันแบบเหย้าเยือน ผลการแข่งขันเมื่อหมดฤดูกาลแข่งขันแล้วทีมที่ชนะเลิศ ได้แก่นครปฐม ได้รับเงินรางวัล 1,000,000 บาท
พ.ศ. 2547 การแข่งขันตะกร้อไทยแลนด์ลีกครั้งที่ 3 ได้มีการทีมสโมสรเข้าร่วมการแข่งขันเป็น 12 สโมสร ได้แก่ นครปฐม กาญจนบุรี แพร่ เชียงใหม่ นครสวรรค์ อุดรธานี อุบลราชธานี ศรีสะเกษ นครราชสีมา มหาสารคาม นนทบุรี และ สุพรรณบุรี ทีมชนะเลิศ ได้แก่ นครปฐม
ทั้งนี้ กกท. ได้ให้ความช่วยเหลือในการประสานเจรจาอัตราค่าใช้จ่ายการถ่ายทอดสดการแข่งขันนัดละ 2.5 แสนบาท นอกจากนี้ยังจะช่วยเหลือในการเจรจากับการบินไทย ขอลดหย่อนค่าเครื่องบินโดยสารในการเดินทางแข่งขันแบบเหย้า-เยือนของทีมจังหวัดต่าง ๆ รวมทั้ง การตรวจสอบความฟิตและการใช้สารต้องห้ามของนักกีฬาในระหว่างการแข่งขันด้วย
ระบบการแข่งขันตะกร้อ ไทยลีก ดิวิชั่น 1 แต่ละสโมสรสามารถส่งชื่อผู้เล่นตลอดฤดูกาลแข่งขันได้ไม่เกิน 18 คน ในการทำการแข่งขันแต่ละครั้ง จะส่งทีมลงทำการแข่งขันได้ 2 ทีม คือทีม ก. กับ ทีม ข. แต่ละทีมจะส่งรายชื่อลงทำการแข่งขันได้ไม่เกิน 5 คน ตัวจริง 3 คน ตัวสำรอง 2 คน เปลี่ยนตัวได้ 1 คน ในการทำการแข่งขันแต่ละครั้ง หากสามารถชนะได้ทั้ง 2 ทีม จะได้ 2 คะแนน ชนะทีมเดียวจะได้ 1 คะแนน แพ้ทั้ง 2 ทีม จะได้ 0 คะแนน การจัดลำดับบนตารางคะแนน ดังนี้
ทีมที่ได้คะแนนรวมสูงสุดเมื่อสิ้นสุดฤดูกาลเป็นทีมชนะเลิศ ส่วนทีมที่ได้คะแนนรองลงมาจะถูกจัดอันดับลดหลั่นกันตามคะแนนรวมที่ได้จนถึงทีมสุดท้าย ในกรณีที่มีทีมมากกว่า 1 ทีมขึ้นไป ได้คะแนนรวมเท่ากันเมื่อสิ้นสุดฤดูกาลให้ใช้เกณฑ์พิจารณาเรียงลำดับ ดังนี้
ในการจัดอันดับระหว่างการแข่งขันเพื่อแสดงลำดับในตารางคะแนนระหว่างฤดูกาลให้ใช้เกณฑ์พิจารณาดังต่อไปนี้
กกท. เป็นผู้สนับสนุนเงินรางวัล ของฟุตบอลไทยพรีเมียร์ลีก
นอกจากนี้ยังมีเงินบำรุงทีมที่เข้าร่วมแข่งขัน ทีมละ 1ล้านบาท , เงินรางวัลสำหรับนักฟุตบอลยอดเยี่ยม,ดาวซัลโว,โค้ชยอดเยี่ยม และ เงินรางวัลอื่นๆ